Somali - BBC News Somali_4pxapp\nBogga hadda, War\nBBC News, Somali - War\nTop story - Somali\nKenya oo jawaab adag ka soo saartay go’aanka la filayo ee dacwadda badda\nKenya ayaa sheegtay inaysan aqoonsan doonin go'aanka lagu wado inuu ka soo baxa maxkamadda caaalamiga ah ee ICJ ee k u saabsan muranka soohdinta badda ee kala dhexeeya Soomaaliya.\n9 Daqiiqadood ka hor\nAfar qodob oo qareenada Soomaaliya ee ICJ ay diiradda saareen\nCod, Maxaa xigi doono go'aanka ICJ\nMaxaa ku dhacay markabka Mareykanka ee isagoo nuclear wada marayay Shiinaha agtiisa?\nSaraakiisha Mareykanka ayaa sheegay in aan wali la ogeyn waxa ku dhacay markabkooda oo ah nooca biyaha hoostooda quusa. 15 naaquude ayaa ku dhaawacmay dhacdadan.\nBoqol jir loo haysta dilka kumannaan qof\nJosef S oo lagu eedeeyey inuu gacan ka geystay dilka 3,518 maxbuus oo lagu diley Sachsenhausen oo ah meel u dhaw magaalada Berlin\nDaanyeerkii hadda ka hor sida mucjisada ah u matalay bani'aadanka oo geeriyooday\nDanyeer hadda ka hor dunida si weyn uga caan baxay kaddib markii uu isagoo bani'aadan isu ekeysiinaya sawir soo galay ayaa lasoo tabiyay in uu geeriyooday.\nDiblomaasi ka yaabay wasakhda taalla caasimadda loo soo bedalay\nLaurent Delahousse oo ka hadlayay kulan uu soo qabanqaabiyay Golaha Caasimadda Monrovia, ayaa wuxuu sheegay inuu la yaabay ustagga yaalla wadooyinka caasimad sanad ka hor markii halkaa loo bedalay.\nFiqi: Arrimaha aan isku qabannay Qoor Qoor ee igu khasbay inaan is casilo\nAxmed Macallin Fiqi oo ahaa wasiirka amniga Galmudug ayaa bartiisa Farcebook ku shaaciyay inuu iska casilay xilkii uu hayay maamulkaasi.\n7 Oktoobar 2021\nBoqor amray in loo jebiyo telefoonka xaaskiisa si sirteeda uu u helo\nDacwaddan ayaa dhaawac ku ah Amiirkan maalqabeenka ah ee jecel in aan la ogaan arrimihiisa u gaarka ah isla markaasna neceb buuqa iyo is jiid jiidka.\nLa wareegistii uu sacuudiga riixayay ee kooxda Newcastle oo dhabawdey\nSucuudiga oo kula wareegay adduun gaaraya 300m oo pound kooxda katirsan Horyaalka Ingiriiska ee Newcastle United oo soo idlaadey\nCaro ka dhalatay yuhuud loo oggolaaday inay ku tukadaan masjidka Al Aqsa\nGarsoore Israa'iil ah ayaa xukumay in Yuhuudda ay si "aamus" ah ugu gudan karaan salaadooda dhismaha masjidka Al-Aqsa,\nMalaariyada talaalka loo helay dhibaato intee la eg ayay ku haysaa Soomaaliya?\nBal qiyaas duni bilaa Facebook ah?\nSomaliland oo faahfaahin ka bixisay sababta ay dadka reer Koonfurta uga saarayso Sanaag\n10 arrimood oo ay ragga sameeyaan, dumarkana ka xanaaqaan!\nDhageyso, Qaabeynta aabeyaasha Mustaqbalka - Tababarka nolosha iyo aabaha wanaagsan, Muddada 4,23\nGobolka Minnesota ee dalka Maraykanka waxaa lagu qabtay tababar maalin socday oo ay ka qayb galeen ilaa 100 wilal dhalinyaro ah oo da'a ahaan u dhaxayso 17 ilaa 24 jiro ah.\n4 Oktoobar 2021\nDhageyso, Garaadso inta aadan guursan - Xalka bilowga ah ee dhibaatada qoyska, Muddada 4,58\nWaa buug laga qoray arrimaha guurka iyo waxa qofka la gudboon inuu sameeyo guurka ka hor.\n1 Oktoobar 2021\nDhageyso, "Maxaad u baahisay dhaliisha madaxweynaha Somaliland ayaan xabsi ku muteystay", Muddada 6,23\nMaxkamad ku taalla magaalada Burco 2 sano oo xarig ah iyo ganaax lacageed ku xukuntay Amiira shire oo ah gabar macluumaad soo galisa barta Youtube.\n30 Sebtembar 2021\nMuuqaal, Dad uu waraabe weeraray oo bixinaya tallooyin looga badbaadi karo, Muddada 3,36\nWiil yar oo 9 jir ah oo uu waraabe qaaday, kadibna laga dhigay ayaa la geeyay xarun tallooyin iyo daryeel lagu siiyo dadka dhibaatooyinka kala kulmay dhurwaaga.\nDhageyso, Fanaanadda Itoobiyaanka ah ee Soomaaliga ku heesta, Muddada 9,02\nFanaanada Hirut Teklehaimanot oo ah fanaanad u dhalatey dalka itoobiya ayaa luuqadaha ay ku heesta waxaa ka mid ah Soomaaliga.\n23 Sebtembar 2021\nShirkan ayaa ku soo begmaya xili khilaaf uu u dhaxeeyo madaxda ugu sareysa dalka.\nWararka doorashada Soomaaliya 2021\nLix arrimood oo la xiriira heshiiska Golaha Wadatashiga Qaran ee Soomaaliya\nWaxay madaxda isla soo qaadeen in habraaca doorashada xildhibaanada Aqalka Sare ee Somaliland xal laga gaaro.\n23 Agoosto 2021\nSidey dowlad goboleedyadu u qeybsadaan 54-ta xubnood ee Aqalka sare?\nSoomaaliya waxaa maalmihii lasoo dhaafay ka socday doorashada Aqalka Sare ee Baarlamaanka federaalka, kaasoo ka kooban 54 xubnood.\nGolaha Aqalka Sare ee Soomaaliya waa mid ka mid ah labada aqal ee sharci dajinta ee dalka, oo markii aqalkan loo geeyo kan Golaha Shacabka waxa ay sidaas ku noqonayaan Baarlamaanka Federaalka ee Soomaaliya.\nXafiiska Ra'iisul Wasaaraha xukuumadda Federaalka ee Soomaaliya Maxamed Xuseen Rooble ayaa soo saaary qaab dhismeed ku aadan sida loo sugayo amniga doorashada lagu wado inay ka dhacdo Soomaaliya.\nMuxuu yahay xalka laga gaaray arrinta gobolka Gedo?\nGuddiga dib u heshiisiinta gobolka Gedo ayaa ra'iisal wasaaraha Soomaaliya, Maxamed Xuseen Rooble, u gudbiyay warbixinta howlihii u qabsoomay iyo talo soo jeedintooda la xiriirta xal u helista arrinta gobolka.\n22 Luulyo 2021\nGoolkii ugu horreeyay ee Messi ee PSG iyo niyadjabkii Man City\nLionel Messi ayaa kooxda Paris St-Germain si qurux badan ugu dhaliyay goolkiisii ugu horreeyay xilli ay kooxda Manchester City ku garaaceen koobka Champions League.\nNin loo heysto "khiyaanadii ugu xumeyd" ee soo martay taariikhda cayaaraha adduunka\nNinkan oo lagu eedeeyay in cayaartoy aan naafo ahayn uu u soo sharxay cayaaraha Paralympics-ka ee ka dhacay Sydney ayaa markii ugu horreysay ka hadlay arrintaas.\n24 Sebtembar 2021\nSoomaali orod-yahan ah oo si khalad ah ugu guuleystay tartan\nCumar Axmed oo ku guuleystay Tartanka orodka kalabarka ah ee Bristol ayaa isu diiwaan geliyay masaafaha 10k balse waxa uu galay qayb khalad ah.\nSaddex ciyaartooy oo ka tirsan xulka qaranka ee Jabuuti ayaa magangelyo ka codsaday dalka Faransiiska halkaas oo muddo toddobaad ah ay ku sugnaayeen garoonka diyaaradaha ee Paris.\nCristiano Ronaldo oo ku biiray Manchester United\nWarbaahinta caalamka waxaa si deg deg ah u qabsaday sheekada u saabsan Ronaldo oo ku laabtay United.\n27 Agoosto 2021\nBaxwal Jirde: Waxaan filanayay kabo dahab ah, ee ma filaneyn kuwo qalin ah\nWaxaa gelinkii dambe ee shalay la soo gabagabeeyay tartanka kubadda cagta ee gobollada Puntland.\n25 Agoosto 2021\nAqoon GuudArag dhammaan\nMaxaa keenay in ay gaagaabtaan dadkii dunida ugu dhaadheeraa?\nMudo tobanaan sano ah ayaa dalka Netherlands ku faani jiray in ay yihiin dadka ugu dhaadheer dunida.\n2 Oktoobar 2021\nDabayaaqadii sagaashameeyadii, Saddaam Xuseen ayaa u tegey sawir qaade isaga oo wata codsi la yaab leh.\nMuxuu yahay looxa qadiimiga ah ee Mareykanka uu u celinayo Ciraaq?\nMaraykanka ayaa Maanta, oo khamiis ah, Ciraaq ku soo celiyey loox qadiimi ah oo dhoobo ah oo ka tarjumaya qayb ka mid ah qoraallad diimeedkii ugu faca weyn adduunka.\nMaxay tahay 'da' yaraan' sideyse u saameyneysaa jiilka Z ee dhanka shaqada?\nTakoorka dhanka shaqada ayaa inta badan saameysa dadka waaweyn, balse xitaa da'yarta ayaa wajaha cunsuriyad aynaan inta badan ka hadlin.\n16 Sebtembar 2021\nLixda meelood ee aan qorraxdu ka dhicin in ka badan 70 maalmood\nGoobahaan ayaa dad badan oo dalxiisayaal ah ay ku tagaan booqosho si ay u arkaan qorraxda aan dhicin.\nMa ogtahay in dhismaha xaramka uu yahay kan ugu qaalisan dunida?\nDaraasad ay sameysay xarunta MSN money ee ka faalooda dhaqaalaha adduunka gaar ahaan dhismayaasha ganacsi ayaa lagu soo bandhigay dhismayaasha kuwooda ugu qaalisan adduunka.\nMaxaad ka ogtahay hantida qarsoon ee madaxda caalamka ee hadda daaha laga rogay?\nHantida iyo heshiisyada qarsoon ee hoggaamiyeyaasha caalamka, siyaasiyiinta iyo maalqabeenada ayaa lasoo saaray, kadib dokumentiyadii ugu ballaarnaa ee qaabilsan maaliyadda ee abid lasoo dusiyo.\n3 Oktoobar 2021\nSidey ugu suurtagashay Ruja Ignatova inay sameyso lacag dhan $4bilyan oo doolar iyadoo caalamka oo dhan ka iibineysa barnaamij been abuur ah oo ay ku sheegeysay in lacagta ay ku labajibbaareyso - xaggeyse aadday?\nTobnaan milyan oo doollar ayay ku iibsadeen guryaha, haddana kuma faraxsana\nMid ka mid ah dhismayaasha ugu qaalisan magaalada New York ee dalka Mareykanka ayaa waxaa la soo deristay dhibaato kaddib markii dacwado badan laga gudbiyay.\n25 Sebtembar 2021\nMaxaa sawirka gabadhan yar loogu iibinayaa kumanaan kun oo doolar?\nChloe Clem, oo hadda 10 jir ah, ayaa sannadkii 2013-kii aad ugu baahday internet-ka iyadoo laba jir ah, ka dib markii hooyadeed ka duubtay muuqaal ay si layaab leh ay kaga falcelineyso safarkii layaabka lahaa ee Disneyland.\nShanta shaqo ee qarka u saaran in laga waayo dunida\nHadda iska jir shaqooyinka qaar ee qarka u saaran in la waayo sanadaha soo socda.\nFilimka Soomaaliya ku saabsan ee $26m oo doollar laga helay laba bilood gudahooda\nFilimka oo ay ka muuqdaan labo jilaa oo caan ka ah oo u dhashay dalka Kuuriyada Koonfureed, Kim Yun-seok iyo Zo In-sung, wuxuu ku saabsan yahay "sheeko dhab ah oo qabsatay diblumaasiyiin u dhashay dalalka Kuuriyada Waqooyi iyo Kuuriyada Koonfureed ee ku sugnaa Muqdisho markii uu dagaalkii sokeeye bilowday, 1991".\n10 Sebtembar 2021\nHalista caafimaad ee Kimikooyiin ku jira maacuunta aan wax ku karsano iyo dharka\nWeligaa ma isweydiisay sababta aysan cuntadu ugu dhegin digsiga, sababta dufanku uusan uga soo bixin mikrowave-ka, ama sababta aysan biyuhu ugu qooyn jaakadaada?\nCuntooyinka aad u baahantahay in aad badsato marka aad gaarto 40 jir\nCuntada waxay door weyn ka ciyaartaa nolosha aadanaha, waxaana loo baahan yahay in qofka uu qaato cuntooyin nafaqo leh.\nWaa sheeko ay dad badan u arkaan inay tahay mid dhiiro galineysa dadka ka shaqeeya xaruumaha dadweynaha loogu adeego gaarahaan xaruumaha caafimaadka.\nNinkii sameeyay "daawadii riyada uu ku arkay ee coronavirus" oo xanuunka u geeriyooday\nEliyantha White ayaa hore u sheegay in daawadiisa ka hortagga Covid lagu shubi karo webiyada si loo cirribtiro xanuunka safmarka ah.\nXanuunkan ayaa markii ugu horeysay saameeyay shaqaalaha safaaradaha Maraykanka iyo Kanada ee Havana, Cuba, sannadihii 2016 iyo 2017.\n22 Sebtembar 2021\nMa cudurro ayaa ka dhashay shidaalka laga qodayo gobolka Qorraxeey?\nMustafe Cagjar oo haatan booqasho ku maraya qaar ka mid ah degmooyinka gobolkaasi ayaa sheegay in maamulkiisu uu diyaar u yahay in baaritaan lagu sameeyo cabashada shacabka ee deegaannada shidaal qodistu ay ka socoto.\nSeyniska iyo Tiknolojiyadda\nNinka TikTok ugu caansan ee aan hal eray dhihin\nLame wuxuu yiri, "Waxaan billaabay inaan muuqaallo sameeyo sababtoo ah waxaan rabay inaan ka qosliyo dadka."\nMuxuu yahay gantaalka Mareykanka uu tijaabiyay ee guuxiisa ka dheereeya ?\nRuushka iyo Shiinaha ayaa labaduba waxay sheegeen inay sameysteen oo ay tijaabiyeen hub la mid ah kan haatan uu Mareykanka tijaabiyay.\nWax ka ogow diyaaradda ay ciidanka Maraykanka ku dhaartaan\nCiidanka Cirka ee Mareykanka, ee loo yaqaanno (USAF), waxaa uu ka mid yahay qaybaha ugu waaweyn ee ciidamada qalabka sida ee Mareykanka, mas'uuliyadda koowaad ee ciidankan ayaa ah dagaalka hawada, difaaca hawada Maraykanka , iyo horumarinta cilmi baarista milatariga dalka Maraykanka oo dhaqaale faro badan uu ku baxo.\nIn kasta oo uusan lahayn cinwaan TikTok, Jack ayaa hadana daawada muuqaallada lagu baahiyo barta.\nApple oo dadka isticmaala iPhone uga digtay in gariirka mishiinadu dhaawaci karo\nDadka isticmaala teleefanada gacanta ee iPhone ayaa looga digay gariirka xoogan ee ay sameeyaan mootooyinka ama dhugdhugleyda waaweyn oo dhaawici kara habka ay u shaqayso kamarada telefoonkaas, sida ay sheegtay shirkadda Apple.\n14 Sebtembar 2021\nMuxuu yahay ceelka "cadaabta" ee ku yaalla bariga Yemen?\nDad badan oo ka agdhow xitaa ma jecla inay ka hadlaan arrimaha ceelka, iskaba daa inay soo booqdaane.\nMaxaad u "argagaxdaa" marka mobile-ka lagaa qaado?\nDhaqaatiirta cilmu-nafsiga waxay ka digayaan dhallinyarada qabatima telefoonka ee aanba iska deyn karin.\nMa ogtahay in telefoonka uu burburin karo noloshaada?\nTelefoonka gacanta waa aalad yar oo saameyn weyn ku leh nolosheenna, kuwa sida wanaagsan u isticmaalana waxay ka heli karaan faa'iidooyin aad u badan.\nListen Next, Xiga Dunida Iyo Maanta, 16:59, 8 Oktoobar 2021, Muddada 1,00,00\nBarnaamij aan ku eegno wararkii ugu dambeeyay ee caalamka iyo Soomaalida.\nToos u dhageyso, TOOS Idaacadda Duhurnimo, 13:59, 8 Oktoobar 2021, Muddada 30,30\nWaa Idaacad aad kaga bogan karto wararka duhurnimo iyo welibo cayaaraha.\nDhageyso, Idaacadda Subaxnimo, 07:00, 8 Oktoobar 2021, Muddada 29,00\nBarnaamijka aroornimo ee soo bandhiga wararka gogoldhaca u ah maalinta iyo cayaaraha.\nDhageyso, Dunida Iyo Maanta, 16:59, 7 Oktoobar 2021, Muddada 1,00,00\nWax ka ogow meelaha adduunka ee aysan haweenku tagi karin\nSafarku waa khibrad cajiib ah, wuxuuna kuu oggolaanayaa inaad barato meelo aadan baran lahayn haddaadan safri lahayn, gaar ahaan intii lagu guda jiro fasaxyada.\nWaa kuwama madaxda majaraha u haya Ahlu Sunnada soo rogaal celisay\nXiisad ayaa weli ka taagan gobollada dhexe ee Soomaaliya kadib markii dhawaan ay dib usoo rogaal celiyeen Ahlu Sunna Waljamaac oo dib u qabsaday magaalada Guriceel.\nAfar arrimood oo ku saabsan xiisadda ka taagan Galmudug\nXiisad ayaa weli ka taagan gobolka Galguduud ee bartamaha Soomaaliya kadib markii shaley ciidamo ururka Ahlu Suna Waljamaaca ay qabsadeen magaalada Guriceel.\nMuxuu yahay hubka uu Mareykanka mamnuucay ee Turkiga uu ku adkeystay inuu helo?\nMareykanka ayaa digniin culus u diray Turkiga balse madaxweyne Erdogan ayaa sheegay in uu dalkiisa keenayo hubkaas loo diiddan yahay. Haddaba waa hub noocee ah?\nFarqiga u dhaxeeya qoriga AK-47 ee Ruushku sameeyay iyo M16 oo Mareykan ah\nAK-47 iyo M16 waa laba ka mid ah qoryaha ugu badan ee la adeegsado, haddii ay ahaan lahayd fallaago, militari ama booliis.\nMaxay ku qotontaa booqashada Rooble ee Qadar?\nWafddi u hoggaaminayo Ra'iisul Wasaaraha Soomaaliya Maxamed Xuseen Rooble ayaa gaaray dalka Qadar kadib markii uu casuumaad ka helay amiirka dalkaas Sheekh Tamim bin Xamad Al Thani, sida ay sheegtay dowladda.\nMadaxweyne Recep Tayyip Erdoğan ayaa sheegay xilli uu magaalada Sochi kulan kula lahaa Madaxweynaha Ruushka Vladimir Putin, in sidoo kale ay ajandayaasha ku jiraan tallaabooyinka la qaadi karo ee quseeya diyaaradaha dagaalka iyo maraakiibta badda hoosteeda.\nSidee kaluumeysato Soomaali ah oo badda ku lumay bilooyin ku gaareen Sri Lanka?\nKaluumeysto Soomaaliyeed oo muddo 5 bilood ah la la'aa ayaa waxaa ay gaareen dalka Sri Lanka.\nFalalka Islaam nacaybka ah ee ay Muslimiinta Mareykanka wajahaan\nDaraasad laga sameeyay Mareykanka ayaa lagu ogaaday in saddex meelood labo ka mid ah dadka ku nool dalkaas lagula dhaqmay Islaam nacayb, halka in ka badan boqolkiiba 90 ay sheegen in arrintaasi ay saameysay caafimaadka maskaxdooda.\nWax ka ogow baxsashada, dib u soo qabashadooda iyo waxa ku dhici doona maxaabiistan?\nAfar ka mid ah lixda maxbuus ee Falastiiniyiinta ah ee dib loo soo xiray kaddib markii ay ka baxsadeen xabsiga sida wayn loo ilaaliyo ee Gilboa horraantii bishan ayaa la filayaa inay qaab muuqaal ah maxkamadda uga qabgalaan Arbacada.\nBarnaamijka BBC Somali TV\nDaawo telefishinka BBC Somali\nLa soco wararkii ugu dambeeyay ee caalamka iyo Soomaalida.


Aways Axmed Sardheeye: Xildhibaan da’yar oo u qareema arimaha dhallinyarada | UNSOM\nHayeeshee waddada uu usoo maray heliddda xubinimada baarlamanka Puntland maahayn mid u sahlan sida ay u muuqato.\n“ Waligay waxan ahaa qof aaminsan naftayda, waana ogaa inaysan shaqo fudud ahayn inaan xubin ka noqdo baarlamaanka Puntland” ayuu yiri xildhiban Aways.\n“ Waxaan wajahay odayaal dhaqameedkayga, si aan uga codsado inay ii xulaan xubin kamid ah baarlamaana Puntland, laakiin taasi way ka gows qabsadeen ayagoo ku doodaya inaan ahay qof da’yar ama aysan dhallinyaradu door muuqda ku lahayn siyaasadda. Taasi waxay dhacday in ka badan hal mar” ayuu intaa raaciyay. “ Laakiin waligay isma dhiiban mana ka quusan inaan ku guulaysto kursigan.”\nXildhibaankan da’ada yar wuxuu kamid ahaa xildhibaanno da’yar oo ka badan tobaneeyo kuwaasoo nasiib u yeeshay inay xubno ka helaan baarlamaanka Puntland bishii December 2018. Waxay tani u ahayd dhallinyarada Puntland guul aan horay u dhicin, wuxuuna baarlamaanka Puntland noqday baarlamaanka leh xubnaha dhallinyarada ee ugu badan marka la bar bardhigo baarlamaannada maamullada kale ee dalka. Puntland oo leh 66 xubnood oo baarlamaan ayaa iminka dhallinyaradu waxay ku leeyihiin xubno dhallinyaro gaaraya 20 kuwaasoo da’adoodu ka hoosayso 35.\nMudane Sardheeye, wuxuu ku dhashay Muqdisho sanadkii 1986, hayeeshii wuxuu ku bar baaray magaalada Galkayo, balse wuxuu dagganaa caasimadda Puntland ee Garoowe sanadihii ugu danbeeyay.\n“ Waxaan iskuulkaygii kusoo qaatay Gaalkacyo. Waxan sidoo kale labadii heer ee jaamacaddayda ku qaatay magaalada Gaalkacyo. Waxaan ku takhasusay Maamulka iyo Maaraynta” ayuu yiri. “ Waxaan bilaabay u qareemidda dhallinyarada anigoo da’daydu yar tahay”\nHadafka iyo ujeedooyinka xildhibaan Aways ayaa waxay ahayd inuu cod dheer ku sheego arimaha dhallinyarada inta uu ku jiro shaqada baarlamaanka. Mudane Sardheeye wuxuu ahaa guddoomiyihii hore ee Dalladda Ururada Dhallinyarada Puntland (PYAN)- oo ahaa urur aan dawli ahayn oo isku xira toban dalladood iyo ururo ka badan 80 oo ka jira dhammaan Puntland.\n“Intii aan hoggaanka hayay, PYAN waxay laba jibbaartay dadaalladii ay ugu qareemaysay dhallinyarada, isla markaana ay ku dhiiri galinaysay is dhexgalka dhallinyarada, tabobaridda dhallinyarada, iyo la dagaallanka argagixisada. Anigoo taageero ka helaya dhallinyarada aan wada shaqaynta lahayn, waxaan guulo wax ku ool ah ka gaarnay inaan codka dhallinyarada Puntland gaarsiino maqam sare,” ayuu yiri Aways.\nXildhibaanku wuxuu carabka ku adkeeyay doorkiisa hadda ee u qareemidda iyo kobcinta awoodda dhalinyarada inay kasoo bilaabatay khirbaddiisii PYAN oo ay ku jirtay ujeedooyinkeeda horumarinta siyaasad loo dhan yahay. Dadaalka ururka dhallinyarada ee sare u qaadidda ka qayb galka siyaasadda ee dhallinyarada wuxuu sidoo kale ka bilowday dar dargalinta iyo u qareemidda in dhallinyarada doonayay inay kamid noqdaan golayaasha deegaanka magaalooyinka waawayn ee Punntland. Dhallinyarada waxay matalaad fiican sidoo kale ka heleen golayaasha deegaanka ee magaalooyinka Galkayo, Bosaso iyo Garowe halkaasi oo ay dhallinyarada ka heleen ku dhawaad matalaad 50 boqolkiiba ooay kusoo bexeen dad kayar 35 sano.\nMudane Sardheeye, waxa uu xusay in dadaalkooda dhallinyarada uu kamid ahaa olole ay dhanka baraha bulshada kasameeyeen kaasoo lamagac baxay ‘ Fursad Sii Dhallinyarada’ waxana ololahaasi uu noqday mid najaxay, waxana uu sare u qaaday ama saameeyay go’aamada odayaasha dhaqanka.\n“Inkastoo dhallinyarada si guud loogu gacan bidxeeyo siyaasadda iyo go’aamada la xiriira, dhallinyarada Puntland waxay u arkaan in ololihii ay soo wadeen uu si tartiib tartiib ah u miro dhalayo” ayuu yiri xildhibaanka. “ Dhallinyarada waxay u baahan yihiin fursado dhab ah oo ay uga qayb galaan qorshahyaasha siyaasadeed si ay uga qayb qaataa horumarinta bulshada.”\nDadaalka iyo fir fircoonida uu muujiyay Xildhibaanku waxay u horseedday inuu kursi ka helo Guddiga arimaha Bulshada ee Baarlamaanka Puntland, halkaasi oo uu wali kasii wado inuu u dodo arimaha dhallinyarada sida shaqo laa’anta, argagixisada, iyo haajiridda. Xataa arintaasi wuxuu hor geeyay madaxda sare ee maamulka Puntland.\n“Waxaan kulan la qaatay madaxwaynaha Puntland oo aan usoo jeediyay inuu mudnaan gaar ah siiyo dhallinyarda xirfadda iyo aqoonta leh ee Puntland” ayuu yiri Mudane Sardheeye. “ Madaxwaynuhu wuxuu illaa hadda jagooyin muhiim ah u magacaabay wasiiro iyo agaasimayaal dhallinyaro ah.”\nSanadkii 2018 waxaa lagu dhawaaqay Istiraatijiyadda Qaramada Midoobay ee dhallinyarada taasoo lagu saleeyay aasaaska xuquuqda aadahana iyo in qof walba oo dhallinyaro ah la xaqiijiyo; iyo in la hubiyo in qof walba oo dhallinyaro ah awooddiisa kor loo qaado si ay guulo buuxa u gaaraan; iyo in la aqoonsado wakiillada dadka dayada yar, soo kabashadooda iyo dadaalladooda inay yihiin wakiillada is beddelka. Istiraatijyadda waxay ujeedkeedu tahay inay sare u qaaddo ficillada heer calami iyo mid qaran ee la doonayo in baahiyaha dhallinyarada lagu gaaro, lagu xaqiijiyo xuquuqdooda .\n Midowga Afrika, Midowga Yurub, Urur-Goboleedka IGAD iyo Qaramada Midoobay ayaa [Kulamo] Wadatashi ah ku Yeeshay Garowe


Qaxooti Soomaaliyeed oo Ciidamada Meleteriga Yemen ay kulaayeen koofurta dalkaasi kadib rasaas arxan darro ah oo ay kufureen. - iftineducation.com\nQaxooti Soomaaliyeed oo Ciidamada Meleteriga Yemen ay kulaayeen koofurta dalkaasi kadib rasaas arxan darro ah oo ay kufureen.\naadan21 / November 11, 2012\niftineducation.com – Wararka laga helayo gobalka Laxja ee koofurta dalka Yemen ayaa waxa ay xaqiijinayaan in ciidamada amaanka ee dalkaasi ay rasaas hu wiyeen gaari ay lasocdeen qaxooti Soomaaliyeed, halkaas oo ay kadhasheen qasaare isugu jira dhimasho iyo dhaawac.\nSedax qof ayaa dhimatay shan kalana dhaawac ayaa soo gaaray kadib markii askartaanti ay gaariga oo kudhawaa bar kantarool oo ay leyihiin rasaasta kufureen iyaga oo aan wax digniin ah siinin, inkasta oo ciidamadu ay sheegeen in ay ku qaldameen oo ay u filayeen kooxaha mucaaradka ah ee ku kacsan dowlada Yemen.\nSoomaalidii ku dhaawacanta shilkaasi ayaa lageeyay usbitaalada dalka yemen si loo daweeyo iyada oo kuwii geeriyoodayna lashegayo in lagu aasay gudaha dalkaasi.\nSoomaalida qaxootiga ku ah gudaha dalkaasi ayaa waxa ay cabasho ka muujinayaan dhibaata ay kuhayaan ciidamada yemen tan iyo markii uu bilaawday dagaalkii xooganaa ee Xuutiyiintu ay kala hor tageen Ciidamdaa Xukumadda Sanco.\nHooyo u dhalatey Dalka Kenya oo laba caruur ah oo mataano ah oo ay dhashay ugu magac dartey Obama iyo Romney(Daawo Muuqaal ahaan)\nXassan Sheekh Maxamuud oo qorsheynaya in ciidamo Itoobiyaan ah uu Kismaaayo u diroKenyana amar kusiiyo in ay ciidamadooda dalka si dhaqsa ah u gala baxaan.


PUNTLAND oo 9 qodob xasaasi ah kasoo saartay xiisadda ka taagan goballada SOOL iyo NUGAAL | Caasimada Online\nHome Warar PUNTLAND oo 9 qodob xasaasi ah kasoo saartay xiisadda ka taagan goballada...\nPUNTLAND oo 9 qodob xasaasi ah kasoo saartay xiisadda ka taagan goballada SOOL iyo NUGAAL\nMuqdisho (Caasimada Online) – Iyadoo maalmahaani danbe ay Colaad ragaadisay gobalada Sool iyo Nugaal, ayaa waxaa arrintaasi go’aan kasoo saaray Maamulka Puntland.\nGo’aanka kasoo baxay Maamulka ayaa ka kooban 9 qodob oo la xiriira xiisada ka taagan Goboladaasi iyo faragalinta ay ku heyso Maamulka Somaliland.\nQodobada ayaa waxa ay sidoo kale khuseeyan Beelaha ku dagaalamaaya Goboladaasi oo iska dilay inkabadan 19 ruux oo shacab u badnaa, waxaana kamid ah qodobada:\n1:-In dhammaan dhinacyadu daacad ka ahaadan lagana wada qeyb qaato xal u helidda Colaadaha.\n2-In Puntland ay isticmaasho awood kasta oo lagu joojinaayo loogana gaarayo xal waara dirirta soo noq noqotay ee u dhaxeysa dadka walaalaha ah, isla markaana Ciidamo deg deg ah la kala dhex dhigo dadka dirirtu u dhaxeyso.\n3- In dadka degan Deegaanka Buurtinle ay Nabad diyaar u yihiin kana shaqeynayaan xasiloonida.\n4- In Ciidamada ka socda Deegaanka Buurtinle ee ku sugan jiidda hore ee la isku hor fadhiyo dib looga soo celiyo goobihii deegaankoodu ahaa.\n5- In Puntland ay xiriir la sameyso Dowladda Itoobiya sidii Ciidan loo keeni lahaa deegaankaas maadaama uu yahay dhul hoostaga Dowladda Itoobiya.\n6- In Deegaanka Buurtinle laga sameeyo Guddi ka kooban 21 Xubnood.\n7- In la sameeyo Guddi isku dhaf ah una ambabaxa meelaha Maleeshiyadu isku hor fadhiyaan.\n8- In Waxgaradka Sool iyo Cayn lala kaashado Xalinta iyo xal u helidda Mushkiladaasi.\n9- In Mushkiladani ay tahay mid caam ah isla markaana ay khasab tahay inay ka qeyb qaataan dhammaan qeybaha Bulshadu.\nGo’aankaani ayaa waxaa si wadajir ah usoo saaray Gudiga Maamulka Puntland ay u dirtay Goboladaasi oo uu horkacaayo Madaxweyne ku-xigeenka Maamulka Puntland Eng, Cabdihakiim Xaaji Cumar Camay oo tagay degmada Burtinle.


Somaliland: Istiqaallad Nitaaqo Ku Noqotay Safarka Guddoomiye Cirro Ee USA Oo Xubin Miisaan Ku Lahayd Xisbigiisu Ku Dhawaaqday - Wargane News\nHome Somali News Somaliland: Istiqaallad Nitaaqo Ku Noqotay Safarka Guddoomiye Cirro Ee USA Oo Xubin...\nGudaha Ka Akhri: War-saxaafadeed ay Guddoomiyihii xisbiga WADDANI ee Washington dc iyo nawaaxigeedu ku faahfaahisay is-casilaadeeda\nWaxa wali sii socda dildilaaca sida joogtada ah ugu socda xisbiga mucaaridka ah ee WADDANI, kaas oo saldhigiisu yahay casaabadda uu kasoo jeedo guddoomiye Cirro oo cadaadiskooda looga yaacayo xisbigaas. Dhibka casaabadda ka dhashay, ayaa keenay in xubin miisaan culus xisbigaas ku lahayd oo lagu magacaabi jirey Nuura Axmed Waris, una qaabilsanayd Washington iyo nawaaxigeeda ay gebi ahaanba xilkii ay haysay iska casishay, kadib markii ay dhadhamisay dhibka casaabadda guddoomiye Cirro ku hayso xubnaha xisbiga katirsan. Guddoomiye Nuura Axmed Waris oo ahayd xubintii qabanqaabisay isla-markaana daadihinaysay dhammaanba safarradii kala dambeeyey ee uu guddoomiye Cirro ku joogay dalka maraykanka, ayaa shaacisay inay xilkaas ka tagtay, taas oo nitaaqo iyo niyad jab weyn ku noqotay gebi ahaanba xisbigaas.\nMarwo Nuura, ayaa iscasilaadeeda ku muujisay warqad qoraal ah oo ay soo saartay, waxana ay sheegtay inay xilkii iskaga casishay arrimo iyada gaar u ah, waxana qoraalkaasi u dhignaa sidatan:\nAnigoo ah Nura Ahmed Waris, ahaana Gudoomiyihii Xisbiga Qarankee Wadani ee Gobolada Virginia, Maryland iyo Caasimada Mareykanka ee Washington dc. Waxaan maanta oo ay bishan shanaad tahay Shan sanadka 2016 iska casilay xilkaas aan u hayay Xisbiga Qaranak ee Wadani, taas oo ay igu kaliftay dano aniga ii gaar ah. Xilkaas oon hayEy mudDo ah sanad oo aan si fiican oo sharaf iyo xilkasnimo ku dheehan tahay ugu shaqeeyay. Waxaan u sheegayaa madaxda sharafta leh ee xisbiga, taageerayaasha iyo dhamaan reer Somaliland in aan xilkaas laga bilaabo maanta aan dib ugu ciliyay xisbigii Wadani. Waxan halkan ka cadaynayaa in aanan halkaa kaga hadhi doonin hankayga ah Siyaasada Somaliland, oo aan sii wadan doono…Kolkaan dhamaysto danaha ii gaarka ahna aan dib idiinku soo sheegi doono halkaan u digo rogan doono. Waxaan u rajaynayaa xisbiga wadani iyo madaxdiisaba Guul iyo Gobonimo.\nGudoomiyihii hore ee xisbiga WADDANI ee Washington dc iyo nawaaxigeeda


Madaxweynaha “Meelo Shabaab nabad ku deganaan jireen, ayay maanta nabad ku seexan karin” | Radio Baidoa\nGuriga Wararka Idaacada Madaxweynaha “Meelo Shabaab nabad ku deganaan jireen, ayay maanta nabad ku seexan...\nMadaxweynaha “Meelo Shabaab nabad ku deganaan jireen, ayay maanta nabad ku seexan karin”\nMuqdisho(Radio Baydhabo)— Madaxweynaha Soomaaliya Xasan Sheekh Maxamuud ayaa sheegay in horumar laga sameeyay dagaalka ka dhanka ah Al-Shabaab, isagoo cadeeyay in ciidamada dowladda, AMISOM iyo dalalka taageera ay ku jebiyeen Shabaab furimaha dagaalka.\n“Dagaalka Shabaab waa socdaa, horumar badan ayaana laga sameeyay, meelo aan la gaarin 10-kii sano Shabaab jireen ayuu maanta gaaray, meelo Shabaab ay nabad ku degenaan jireen ayaanay maanta nabad ku deganeyn, caawana aanay kalsooni ku seexaneyn, waxaana sababay ciidankeena qalabka sida, AMISOM iyo saaxibo kale oo na taageeraya”ayuu yiri Madaxweynaha.\nMadaxweynaha ayaa sheegay in hal aag oo ciidan kaliya uu ku furneyn Al-Shabaab, balse ay jiraan aaggag kale, isagoo xusay in dowladdu xooga saareyso sidii Dhalinyarada la qalday dib looga soo celin lahaa, nolol ka wanaagsan tan Shabaab la siin doono sida uu yiri.\n“Hal aag oo ciidan ma ahan, aaggag badan ayuu dagaalka Shabaab leeyahay, aaga labaad waa dhalinyarada, dowladda waxay xooga saareysaa sidii dhalinyarada Shabaab ay qaldeen looga soo celin lahaa, dalkaan ayaa dalkooda ah, dal kale ma lahan, kuwa Shabaab aaday waa ka soo celineynaa, kuwo raba inay aadaan wado kale ayaa u sameyneynaa oo loogu abuurayo nolol ka duwan tan shabaab”ayuu yiri Madaxweyne Xasan Sheekh.\nMadaxweyne Xasan Sheekh ayaa tilmaamay in muhiimada dowladda uu yahay sidii sanadaha soo socda dhalinyarada loo jiheyn lahaa, isla markaana loo siin lahaa awood ay nolol wanaagsan ku raadsan lahaayeen sida uu yiri.\nHadalkan ayuu Madaxweynaha shalay ka jeediyay Munaasabada maalinta Midowga Yurub oo ka dhacday Xarunta Xalane, halkaasoo Xarun ay ku leeyihiin Midowga Yurub iyo Safaarado kale oo reer Galbeed ah.\nDadka ku xeel dheer arrimaha milateriga ayaa sheegaya in aan wali Al-Shabaab looga adkaan dagaalka safka hore, isla markaana ay qatar ku yihiin dowladda Federaalka iyo saaxibadooda Beesha Caalamka, Shabaab ayaa bilihii la soo dhaafay bedelay xeeladahooda dagaalka, waxaana ay cagta mariyeen saldhigyo ciidan ay lahaayeen ciidamada dowladda iyo AMISOM.\nXaafiiska Wararka Radio Baydhabo


Chelsea iyo Arsenal way badiyeen - BBC News Somali\nChelsea iyo Arsenal way badiyeen\nLiverpool 2-2 Newcastle.\nLiverpool waxay yeelatay 17 waxayna hoos ugu soo dhacday kaalinta 3aad oo waxaa meesha 2aad soo gashay Chelsea oo ay isku dhibco yihiin hase ahaatee ka goolal badan. Waxaana hoggaanka qabatay Arsenal oo 4-1 uga badisay kooxda Norwich oo ka mid ah kooxaha ugu hooseeya kala horreynta dhibcaha.\nWaxayna kaloo Kooxuhu isaga hor yimaadeen:\nChelsea 1-4 Cardiff\nMan Utd 1-1 Southampton Stoke 0-0 West Brom Swansea 4-0 Sunderland West Ham 1-3 Man City Manchester United maantana way sigatay oo iyada ayaa goolka lagu bilaabay hase ahaatee waxaa u suurta gashay inay ugu dambaysta ka badbaaddo guuldarrooyinkii toddobaadyadii dhowaa la soo dersay kooxda haysata horyaalka hadda loo tartamayo.\nWaa toddobaadkii 8aad ee tartanka horyaalka kubbadda cagta ee Ingiriiska sanad-ciyaareedka 2013/2014. Weli lama saadaalin karo kooxaha kaalimaha safka hore geli doona iyo kuwa hoos u dhici doona midnaba.


Wasiirka Arrimaha Dibadda Israel oo booqanaya Imaaraadka\nWasiirka arrimaha dibadda ee Israel Yair Lapid ayaa booqan doona dalka Isu-tagga Imaaraatka Carabta, waana booqashadii ugu horreysay ee rasmi ah islamarkaana heer wasiir ah tan iyo markii labada dal ay ku heshiiyeen in ay caadiyeeyaan xiriirkooda diblumaasiyaseed, sida ay wakaaladda wararka AFP ka soo xigtaya xafiiska wasiirka.\nIsrael, UAE, iyo Bahrain ayaa bishii September caadiyeeyay xiriirkooda, iyadoo dowladda Israel ay sidoo kale kula heshiisay laba dal kale oo carbeed oo kala ah Morocco iyo Sudan in ay iyana xiriir dublumaasiyadeed yeeshaan.\n“Wasiirka arrimaha Dibadda, Yair Lapid ayaa sameynaya booqashadii ugu horreysay islamarkaana taariikhi ah oo uu si rasmi ah wasiir arrimo dibadeed Israeli ah ku tago Imaaraat-ka,” ayaa lagu yiri bayaanka ka soo baxay xafiiska wasiirka.\nBayaanka ayaa lagu sheegay in booqashadan labada cisho ah oo uu wasiirku ku tagayo Imaaraat-ka 29-ka iyo 30-ka bishan ah, uu martigelin doono wasiirka arrimaha dibadda ee Imaaraat-ka, Sheikh Abdullah bin Zayed al-Nahyan.\nWasiiro ka tirsan Israel ayaa horey u booqday Imaaraat-ka, laakiin Lapid ayaa ah kan ugu darajada sarreeya ee booqan doona dalkan, islamarkaana ay booqashadiisu tahay mid rasmi ah.


Adeeg - Utien Pack Co ,. Ltd.\nUtien Pack waxay bixisaa hal adeeg oo xirmo ah, oo ay ku jiraan la-tashiga baakadaha, tababarka hawlgalka, iyo xalalka tikniyoolajiyadda.\n1, Wadatashi xirmo xirfad iyo xalka\nUtien Pack wuxuu awood u leeyahay inuu soo bandhigo xalka baakada ku qanacsan marka loo eego dalabaadka macaamiisha dalbanaya.\nMarka ay macaamiisha rafcaan ka qaataan xirmooyinka, kooxda injineerkeenu waxay dhawaan bilaabi doonaan inay falanqeeyaan, ka wada hadlaan oo naqshadeeyaan soo-jeedinta baakadka. Adoo naqshadeynaya shaqada mashiinka, qaabeynta cabirka mashiinka, iyo ku darida qalabka seddexaad ee ku haboon, waxaan u heellan nahay sameynta xalka xirxira kasta oo si fiican loogu shaqeyn karo wax soo saarka macaamiisha.\n2 deb Qalabaynta mashiinka\nKahor bixinta mashiinka, Utien Pack wuxuu sameyn doonaa taxaddar si taxaddar leh isagoo hubinaya faahfaahin kasta, sida dejinta dhimayaasha, taalada qalliinka, isu imaatinnada qaybaha, calaamadaha qaybaha, iyo iwm.\n3, Adeegga iibka kadib\nUtien Pack wuxuu hubiyaa 12 bilood oo damaanad ah mashiinkeena, marka laga reebo qaybaha la xiran karo sida silsiladda silikoonka iyo siligga kululaynta. Markay wax dhibaato ah ku dhacdo mashiinka, waxaan ku faraxsanahay inaan ku siino hagista teknoolojiyada khadka tooska ah. Sidoo kale injineerkeena ayaa diyaar u ah inuu dibada aado mashiin rakibida, tababarka aasaasiga ah, iyo dayactirka. Faahfaahin dheeraad ah ayaa laga sii wada hadli karaa.\n4 package Xidhmada Imtixaanka\nMacaamiisha waa lagu soo dhaweynayaa inay alaabadooda u diraan warshaddeena si ay ugu baakadeeyaan baakadaha tijaabada ah.


Wuhan oo laga qaaday xayiraaddii saarneyd\nDadka ka baxaya Wuhan\nKumanaan qof oo Shiinees ah oo ku go’doonsanaa magaalada Wuhan ee uu kasoo biloowday cudurka Coronavirus ayaa ayaa saakay aroortii xilliga dalka Shiinaha dhaqso uga baxay magaalada, kaddib marki ay dowladda qaadday xayiradi socdaalka ee Wuhan saarneyd labadi bilood ee laso dhaafay.\nKaddib marki ay xiyiraadda dadka ka saarneyd bixista iyo soo galista magaalada ay dhacday xalay saqdii dhexe kaddib, ayay dadka aanan deegaanka u dhalan billaabeen in ay magaalada ka baxaan iyagoo faraxsan, sugina la in ay deegaannadooda ku laabataan. İntooda badani waxay joogeen boosteejada tareenka ee Wuchang si aysan u seegin tareenka koowaad ee aroorta hore ka baxa halkaasi.\nSida ay dowladda hoose ee Wuhan sheegtay, qiyaasti 55 kun oo qof ayaa lagu wadaa in Arbacada maanta ah ay tareen uga baxaan magaalada.\nWakaaladda wararka doladda Shiinaha ee Xinhua ayaa sheegtay in wadooyinka waaweyn ay buuxiyeen gaadiid ay wadeen dadka ka baxaya magaalada, sidoo kale waxaa sakaay dib u billowday duulimaadka diyaaradaha ka baxa garoonka diyaaradaha caalamia ah ee Wuhan.\nMagaalada Wuhan iyo gobolka ay caasimadda u tahay ee Hubei ayaa cudurka Covid-19 waxa ugu dhintay in ka badan 3000 oo qof, halka xanuunka uu ku dhacay 81 kun oo qof.


Talooyin iyo Taageer Xaqiiqada Ku Saabsan Menthol-ka\nHaddii aad sigaarka mentholka cabto, waxay u badan tahay in dareenka qaboojinta, marka lagu daro nikotiinka, uu yahay waxa marka hore ku soo jiitay. Taasi waxay ahayd marka hore qorshaha Shirkada Tobaakada. Waxaana aad suurtagal u ah inaad xubin ka tahay bulshooyinka Mareykanka Afrikaanka ah, Hindida Mareykanka iyo/ama bulshada LGBTQ +, sababtoo ah Shirkadaha Tubaakada waxay u bartilmaameedsadeen xayeysiintooda meelaha aad ku nooshahay, ka shaqeyso oo aad ku cayaarto si aad ugu hayso maskaxda mentholka.\nWaxaan bixinaa taageero lacag la’aan ah iyo ilo kaa caawin kara inaad isaga joojiso hab ku habboon baahiyadaada. Xaqiiqdii, hadda markaad isku dayeyso inaad joojiso menthols iyadoo ay ku caawinayaan tababbarayasha Quit Partner, waxaad xaq u yeelan kartaa kaar hadiyad ah. Kaliya wac 1-800-QUIT-NOW si aad waxbadan u barato.\nIn kabadan 1 qof ee 3-dii qofba ee dadka LGBT ah ee sigaarka caba waxay isticmaalaan sigaarka mentholka.2\nMinnesota gudaheeda, 30% ee Hindida Mareykanka oo sigaarka caba waxay isticmaalaan sigaarka mentholka.4\nHalkan waxaa ah sabab kale oo aad noo soo wacayso: markii aad isku dayayso inaad joojiso menthols iyadoo ay kaa caawinayaan tababarayaasha Quit Partner, hadda waxaad xaq u yeelan kartaa kaarka hadiyadda. Kaliya wac 1-800-QUIT-NOW si aad waxbadan u barato.


Top Ten 1994-2017: Sedexda Khan Imisa Filim Ayuu Kaheesta 10kaan Filim Ee Ugu Waaweyn!! | Filimside –\nTop Ten 1994-2017: Sedexda Khan Imisa Filim Ayuu Kaheesta 10kaan Filim Ee Ugu Waaweyn!!\nOgow marwalba Shah Rukh khan, Aamir Khan iyo waliba Salman khan inee yihiin awooda Bollywoodka tan iyo 90kii, waayo xidig walba xili ayuu awoodisa ku egtahay tusaale ahaan Sunny Deol iyo Govinda waxay kamid ahaayen xidigihii ugu awooda badnaa 90kii balse maanta awoodii 90kii ay lahaayen malaha.\nlaakiin sedex Khan awoodooda wali ma harin midna calankiisa ma dhicin inkastoo SRK sedex sano kudhowaad uu dhanka Box-officeka awoodisa ku liidato misane uu la yahay filim Hit dhamestiran hadana wali calankiisii uu surtay 90kii kama dhicin.\nhadaba waxaan idiin heynaa 10 Filim kuuwaaso ah 10ka filim ee ugu waaweyn Bollyywoodka laga soo bilaawo 1994-2017 aflaamtii aysameyeen anagoo idiin kugu so gudbin doona sidee ukala weyn yihiin.\nKhanska ayaa ugu badan 10kaas Filim ee ugu waaweyn tan iyo sanadkii 1994 ilaa iyo hada aflaamtii lasameyay, hadaba sedexda Khan imisa Filim ayuu Top Ten kaas kasitaa, aan isla ogaano halkaan hoose kaga bogo aflaamta iyo sidee ukala horeyaan.\nHum Aapke Hai Koun (1994): waxaa hogaamiyaal ka ah Salman Khan iyo Madhuri Dixit waana filim noqday All Time Blockbuster waana filimka kaliya ee ugu weyn tan iyo 1994 ilaa iyo hada.\nBaahubali 2:(2017) (Waa Filim Koonfur India ah balse liiska kaalinta labaad ayuu kasoo galay): waxaa hogaamiyaal ka ah Prabhas, Anushka Shetty iyo waliba Rana waana filim Telugu ah balse af Hindi lagu daawaday wuxuuna liiskan kasoo galay kaalinta labaad sida Box-officeka india aan kasoo xiganay, darajadiisana waa All Time Blockbuster.\n3. Gadar-Ek Prem Katha: (2001), waxaa hogaamiyaal ka ah Sunny Deol, Amesha Patel iyo Amrish Puri waa filim noqday All Time Blockbuster wuxuuna kujiray booska labaad balse Baahubali 2 ayaa kala wareegay booskaas.\n4. Dilwale Dulhania Le Jaayenge: (1995), waxaa hogaamiyaal ka ah SRK iyo Kajol darajadiisana waa All Time Blockbuster kaalinta sedexaad ayuu kujiraa marka laga hadlo Bollywood Movies balse hada kaalinta afaraad ayuu kaga jira dhanka Box-officeka maadama Baahubali 2 oo aan Bollywood ahen kaalinta labaad ama booska labaad tiiksaday.\n5. Raja Hindustani: (1996), waxaa hogaamiyaal ka ah Aamir khan iyo Karisma Kapoor waana filim noqday All Time Blockbuster kuna jira Top Tenka ugu waaweyn aflaamta Bollywoodka.\n6. Dangal: (2016), waxaa hogaamiye ka ah Aamir Khan waana filimka ugu weyn sanadkii 2016 dhamaan aflaamti lasameyay sidaa awged ganacsiga lixaadka leh aee uu sameyay filimkaan wuxuu kutiigsaday booska 6 naad inuu kagalo 10ka filim ee ugu waaweyn sido kalen uu noqdo All Time Blockbuster.\n7. Border: (1997), waxaa hogaamiyaal ka ah Sunny Deol, Jackie Shroff, Suneil Shetty iyo waliba Akshaye Khanna, waana filim weyn kana mid ah aflaamta Bollywoodka ugu waaweyn abid, wuxuuna noqday All Time Blockbuster taaso ah darada ugu sareysa ee uu filim tago.\n8. PK: (2014),waxaa wada hogaaminayaan Aamir Khan iyo Anushka Sharma, wuxuuna kujiraa aflaamta Inida baalka dahabiga ka galeen darajadiisana waa All Time Blockbuster.\n9. Kuch Kuch Hota Hai: (1998), hogaamiyaasha filimka waa SRK, Kajol iyo Rani mukherji, KKHT wuxuu noqday All Time Blockbuster waana filim kamid ah aflaamta ilaa iyo haatan loogu jecelyahay filimada ay sameyan hindiga.\n10. Bajrang Bhaijaan: (2015), Salman Khan ayaa hogaaminaya sido kalena waxaa la hogaamineysa Kareena Kapoor waana filim weyn oo noqday All Time Blockbuster sido kalen soo tiigsaday kaalinta 10aad.\nguud ahaan Bollywoodka oodhanba waxay sameyeen 11 Filim oo darajada All Time Blockbuster noqdeen laga soo bilaawo 1994 ilaa 2017 aflaamti ay sameyeenba.\nhadaba darajadaas oo ah darajada ugu sareysa ee uu filim tago 11 filim marka lagu daro filimka Baahubali 2 ee aanan aheyn Bollywood balse liiska Box-officeka india kujira waxay noqoneysa 12 Filim oo ilaa iyo hadan ah All Time Blockbuster 1994-2017.\nhadaba labada filim ee aan kasoo tagnay waa 3 Idiots iyo Dhoom 3 maadama maqaalkena aan oga hadleeno kaliya 10ka filim ee ugu waaweyn Bollywoodka iyo Sedexda Khan inta filim ee uu kaheesto.\nSida kor kucad Aamir Khan ayaa ugu badan darajadan mana jiro xidig soo gaaray ama usoo dhowba, wuxuu sameyay 5 Filim oo noqdeyn All Time Blockbuster balse 10ka aan kor kusoo xusnay waxaa ugu jirta kaliya 3 Filim.\nAamir Khan: 3 Filim\nSRK: 2 filim\nSalman khan: 2 Filim\nSunny Deol: 2 Filim\nPrabhas: 1 Filim\nhadaba aqriste Top Ten kaan kor kuxusan filimkee jeceshahay ama aad ka xiiseesa?\nlovely isxaq says:\npk wxd ino soon dysa xqiqyn u gaara filka pk\nSxb zaki waxan kuweydii Nana patekar ma Muslim baa mise Christian\nSxb zaki qof baan isku haysana noo kala bixi\nSxb Nana Patekar Waa Hindu Balse Walaashiis ayaa Qabo Shaqsi Muslim ah Balse Mahuba Midaas Oo Maku Dambaabi Karo Balse Nana Waa Hindu Sidaa Daraadeed Zakarie Isagane Hakaaga jawaab Haduu Diin Kale Ku Maqaal Yahay\ncismaan gadhyar says:\nSxbyl admins ka page ka su aal iiga jawaaba bahubali 2 iyo HAHK ee salman keebaa weyn labada filin oo lacag baden ‘marka loo xisaabiyo gudaha hindiya oidhan labada filinba luuqada ay doonaan ha ahaadeene\nGudaha Hindiya oo dhan hadii lacagta la xisaabiyo Baahubali 2 ayaa weyn laakiin qaybta Af Hindiga kaliya hadii la xisaabyo HAHK ayaa weyn\nMoha Slam says:\nSxp Zaki Bahubeli Isagoo af somali ah majiraa ‘ Ta kale Dangal isagoo af somali ah majiraa ‘ mahadsanid\nDonn br says:\nsxp inkasto an fanz u ahay salman\nhadana Aamir lama xaqiri karo the one waye\nwana xiiseya jiliinkiisa cajiibka aha\naflantan fmka an igu jclhy wa DHOOM 3\ndilwale dulhani lejayenge aya ku leh sxb


Didier Drogba oo si weyn u diifacay macalinkiisii hore Jose Mourinho – Gool FM\n(England) 23 Nof 2018. Halyayga kubada cagta Didier Drogba ayaa aaminsan in tababaraha kooxda Manchester United ee Jose Mourinho uu ku guuleysan lahaa horyaalka Premier League hadii uu leylin lahaa Manchester City.\nShalay ayay ahayd kadib markii uu Didier Drogba si rasmi ah ugu dhawaajiyay inuu ka fariistay ciyaaraha kubbada cagta, kadib mudo dhan 20 sano uu ku soo dhex jiray.\nDrogba ayaa wareysi uu ku bixiyay wargeyska “The Sun” ee dalka England wuxuu ku diifaacay macalinkiisii hore ee Jose Mourinho wuxuuna ugu horeyn hadalkiisa ku bilaabay.\n“Waxaan qabaa hadii Mourinho uu qeyb ka ahaan lahaa Manchester City inuu ku guuleysan lahaa horyaalka Premier League labo ama seddex jeer”.\n“Inaad macalin ka noqoto Manchester United kadib Sir Alex Ferguson ma ahan wax fudud, dadka waxay kaliya fiirinayaan sida ugu fiican, Mourinho waa mid ka mid ah shaqsiyaadka ugu fiican, sidaas darteed wuxuu helayaa dareenkan oo dhan”.\n“Waxaan u maleenayaa inay tahay mas’uuliyad adag shaqada kooxda Manchester United, waxa uu isku deyayaa inuu bedelo qaabkiisa, waana waxa ay sameeyaan macalimiinta ugu fiican, marka ay xaalada ku soco si aan fiicneyn”.\nSi kastaba Didier Drogba ayaa kala soo shaqeeyay macalinka reer Portugal ee Jose Mourinho kooxda reer London ee Chelsea, wuxuuna kula soo guuleestay horyaalka Premier League.\nÁlvaro Arbeloa oo ka hadlay saameynta ay ku yeelatay Benzema bixitaanka Cristiano Ronaldo


Caddaaladu Waa Tilmaanta Koowaad ee Hoggaamiyaha. | ToggaHerer\n← Madaxweynaha Jamhuuriyadda Somaliland oo Si Adag Uga Digay Ciidamada Qaranka ee Sida Fudud Loogu Laynayo Deegaanno Ka Tirsan Gobolka Sanaag\nDaawo: Maareeyaha Hayada Wadooyinka Ee shalay Madaxweynuhu Doortay Oo ka dareen Celiyey Magacaabista Hayadaasi →\nCaddaaladu Waa Tilmaanta Koowaad ee Hoggaamiyaha.\nInta badan madaxda soomaalidu waxay ku dhaartaan marka ay xil qabanayaan, kitaab qur’aan ah, iyaga oo ku celceliya; waxan dalka, dadka iyo diinta ugu adeegayaa si daacadnimo ah. Magaca Eebena ku khatima. Laakiin sida la ogsoonyahay. Maalintaa ayaa ugu dambeysa wax caddaalad iyo garsoor xaqsoornimo ku dhisan.\nBadankoodu waa garab maraan dhaartii ay magaca Eebbe ku galeen. Waxan arrintan ku xusuustay, madaxda Somaliland oo habdhaqan ka dhigtay hab ka fog caddaalada. Dhowaan waxa ka aloosnaa gobolka sanaag colaad soo noqnoqotay taas oo haba yaraatee aanay waxba ka qaban xukuumaddu. Iyagoo iska indha tiray, sababaha keenay dilka iyo khasaaraha ka dhasha colaadaa sokeeyaha.\nDhowaan waxa iyana soo korodhay in ciidmada dawlada iyo jabhad hore mucaarad u ahayd ay iskaga hor yimaadeen waqooyiga magaalada ceerigaabo.\nDawladda Soomaaliland kama war bixiso, dhibaatooyinka halkaa ka dhaca, waxad moodaa in ay ka dhacayaan, meelo ka baxsan Somaliland.\nIntii uu ku fashilmay Wasiirka Arrimaha guduhu, isku dayo hore oo dhinaca Ceelafweyn ahaa. Ilaa hadda Madaxweyne Muse Biixi uma dirin madax rasmi ah oo u kuur gasha ama waa waan raadisa.\nMarar badan waxa dhawaaq jeediyey waayeel iyo dad ka cabanaya, in ay dalwaddu ka gaabisay waajibkeedii ka saarnaa dhinaca nabadgelyada.\nDawladu ma soo qabato mana daba gasho dadka geysta falal denbiyeedka. Ma ciqaabto kuwa ballanta iyo dhaarta jebiya, iyada oo kuwii damiintay ay Hargeysa dhex taxataxaashinayaan. Waa kuwii ku dhaartay dhawr jeer, ee kitaabka gacanta saaray.\nLaakiin sida madaxduba aanay u fulin wixii ay u dhaateen iyaguna ma fuliyaan in ay soo qabtaan kuwa fitnada dhaliya. Waxaba dhacda in ay mararka qaar iyagu qariyaan oo dib warbaahinta u soo fadhiistaan iyagoo qaylinaya oo naxli iyo fitna kale faafinaya.\nRuntu waxay tahay dad iyo dal waxa dhaqa caddaalad iyo iyada oo laga run sheego, waxa la ballan qaado, gaar ahaan mas’uuliyiinta xilalka lo dhaariyo.\nAbwaankii Soomaaliyeedna waa kii lahaa.\nCadli baa wax doojee\nNin u doonay heliwaa. ‘Gaariye’\nIlaahay ummadeenna xaqa ha tuso.\nCawil X. Cali


#Markabkii sameyn lahaa xariga Internet-ka oo lagu wado in maalmaha soo socda soo gaaro Muqdisho - Get Latest News From Horn of Africa\n#Markabkii sameyn lahaa xariga Internet-ka oo lagu wado in maalmaha soo socda soo gaaro Muqdisho\nBy WARIYAHA CAALAMKA On Jun 28, 2017 Last updated Apr 2, 2019\nMogadishu (AxadleTM)— Dowladda Soomaaliya ayaa markabkii sameyn lahaa Fiiladii Internet-ka Fibre Optic eek a go’ay Koofurta iyo Bartamaha Soomaaliya ka dalabtay dalka Cummaan, kaasoo lagu wado in maalmaha soo socda uu ku soo xirto Dekeda magaalada Muqdisho.\nWaxaa uu sheegay in dalka Cummaan laga dalbay Markabkii sameyn lahaa, isagoo xusay in maalmaha soo socda uu imaan doono Muqdisho, si Fiiladii Internet-ka ee go’ay loo sameeyo.\nAgaasimaha ayaa sheegay in shacabka Soomaaliyeed ay la qeybsanaa saameynta uu ku yeeshay internet la’aanta, waxaana uu xusay in uusan cadeyn karin waqtiga rasmiga ah ee Internet-ka xariga Fibre Optic la heli doono.\n“Wey adag tahay in maalin hebel la dhaho Internet-ka wuu imaanayaa, hada magaalada Internet oo daciif ayaa ka jiro, ganacsiga waa xaniban yahay, isku xirkaa bulshada Soomaaliyeed iyo Caalamka waa xaniban yahay, dowladda Soomaaliyeed shaqadeeda waa xaniban tahay”ayuu yiri Agaasimaha Guud ee Wasaaradda Boostada iyo Isgaarsiinta.\nSidoo kale waxaa uu sheegay in Shirkadaha Isgaarsiinta ay ka dalbadeen inay keenaan Satelite Internet oo loo isticmaalo si KMG ah, isagoo xusay in qaarkood haatan la isticmaalayo, hase ahaatee aanay wada kaafin karin gobolada dalka oo dhan.\nWaxaa uu sheegay in Xafiisyada Madaxweynaha iyo Ra’iisul Wasaaraha ay ka shaqeynayaan Interne Satelite ah sida uu hadalka u dhigay.\nMaalintii afaraad ayay Gobolada Koofurta iyo Bartamaha Soomaaliya ka maqan tahay Internet-kii Fibre Optic ee la soo marsiiyay Badda, kaddib markii uu dhowaan Markab taagnaa Xeebaha Muqdisho uu jaray xarigaas ka imaanayay dalalka Jabuuti iyo Tanzania.\nShaqooyinkii Xawaaladaha ee gobolada dalka iyo adeegyadii kale ee bulshada ayuu saameyn ku yeeshay Internet-ka go’ay, waxaana dhamaan Shirkadaha Isgaarsiinta ee ka howl gala ay Hal Fiilo oo Internet-ka adeega Fibre Optic ka qaataan shirkad lagu magacaabo Dalkom oo xarun meel ku dhow garoonka diyaaradaha Muqdisho, halkaasoo Fiilo dhinaca badda ka timaad ay ugu talaalan tahay.\nDhinaca kale Gobolada waqooyi ee Soomaaliya, sida deegaanada maamulada Somaliland iyo Puntland ayaa waxaa ka jira Internet, maadaama deegaanada xeebaha ay toos uga helaan Xariga Fibre Optic iyo adeegyo kale oo Satelite ah.


Abwaan Maxamuud M. Yaasiin "Dheeg": Hogol Mar Qudha Curatay, Manfaceeduse waaray Cabdirisaaq Salaan\nMonday September 19, 2016 - 23:08:30 in Maqaallo by Halgan News\nInan yahay diraaciyo Dirir hooray kala wacan Adoo doog arkaayana Lama dago abaaraha\nNin tiisiiba daayacay\nka kalee dugsanayaa\nAni ii kalaa doqonsane\nSidii dumar xishooyoo\nHadalkii la dadi jiray\nHa igu odhanin Dibaddee\nMaxamuud M. Yaasiin Dheeg (Talo iyo Tallaao, 1967) ay qaadeen Maxamed Axmed "Kuluc” iyo Xaliimo Khliif "Magool”\nSaddex sano oo qudha ayuu Masraxa taagnaa, Waxase uu kaga tagey suugaan u dhiganta sagaashan sanno. Wuxuu soohay oo sameeyey Mid ka mid ah riwaayadihii soo maray taariikhdii gaabnayd ee marsaxa Soomaalida, kuwoodii ugu shislaa, oo wadatay hormo heeso ah oo aan horey iyo dibba noocooda loo samayn. Waxaan is waydiiyaa Soddon sano haddii uu ku jiri lahaana muxuu innagu soori lahaa? Bal Adba!\nDadka badidiisu waxa ay ku kuunyaan summadda uu gadaal ka qaatay ee ‘Xildhibaan Dheeg’.Waase Maskaxdii ay ka soo maaxatay Riwaayaddii 'Talo Iyo Tallaabo' oo ahayd curaddiisii masraxa 1967-kii. Wuxuu ku googooyay heeso dhaygag iyo dhabanohays reebay,oo dhaxalka taariikhda masraxana dhaabad wayn ku yeeshay 'Dadnimada Aqoonso, Tukeyohow, Bari Hore Waxaa Jiray, Sida Canabka Beeraha, Ma Sal-Guuro Caashaq', iyo qaar kale oo badan…\nSi ka duwan sida ay maanta Masraxa iyo suugaantu noqdeen, Abwaan dheeg iskama soo shuf odhan Sharuud la’aan. Wuxuu ka soo shaacay tartan shirraban, oo sheeggan. Waxa uu la soo shir tagay Maansooyin iyo heeso Shaaximan.\n"1967-kii ayaan Xamar qabtay. Maalin uun baa la I yidhi; ‘Waxaa idaacadda laga doonayaa, Mu’alif Riwaayadaha Iyo Heesaha Sameeya’. Waan tagay. Waxaa la igu yidhi ‘Waxaad soo samaysaa Gabay ka hadlaya Juquruaafiga Soomaaliya; Halka ay ku taal, Diinteena, Dhaqaaleheena, Midabkeena IWM. Iyo Hees ka hadlaysa dhulka quruxdiisa iyo dabeecadda, ka dibna quruxdaa iyo barwaaqaddaa ku dhererinaysa Muhiimadda calanka. Iyo buraanbur iyo suugaan kale, Muddo Afar iyo Labaatan saac gudohood ah” ayuu I yidhi, mar aanu kulan hawleed ku yeelannay Xarunta Dhaqanka Hargeysa.\n"Waaniga soo sameeyey Gabaygii, Heeskii, Iyo wixii kale ee la igu jirrabay. Madashii ayaan ula dheelmaday. Tartankii galnay. Guddidii garsooraysay natiijaddii ku dhawaaqe. Waxaa kaalinta koowaad galay Maxamuud Maxamed Yaasiin "Dheeg”. Waan yaabay! Waxaa meesha maraya Rag iga waawayn oo heesohooda iyo riwaayadohoodu caan bexeen, balse tartanka ku jira si loo gunneeyo. Rag baa ku jira Idaacadda Xaq wayn ku leh oo heesohooda Dalabaadka la saaro. Guddidii dib ayay isugu noqotay. Waxa ay qaar ka mid ahi soo jeediyeen in Raggaas waawayn ee tartamaya Kaalinta koowaad iyo labaad loo daayo” Ayuu intaas ku daray Abwaanku.\n"Waxaa guddida Madax ka ah Cabdalle Raage Taraawiil. Nin Mudakar ah oo hal adag buu ahaaye, wuxuu war ku soo gunaanaday [isagoo la hadlaya guddidii]. ‘Waaryaadha dhegeesta; Ma rag idaacadda xaq ku leh baa la inoo diray, Mise Qofka ugu midho wanaagsan? Hadday Midho noqotana anigu ninkaas yar ee caatada ah baan qaadanayaa; Hadday xigto-xigto noqotana Abkoow Mid Abgaal ah oo guuraaba ayaan ceel-gaabta uga yeedhaa!” ayuu raaciyay.\nMaxamuud Maxamed Yaasiin "Dheeg” Maalintaasba wixii ka dambeeyey sidaas ayuu bahda Masraxa ee Radio Muqdiyo uga mid noqday. Waxaa isla maalintaas la wada qaatay, Axmed Cali Cigaal oo isna tartan xagga cod-samaynta ah galay, markii dambena u xuub siibtay heesaa. Sida uu ii sheegay Abwaanku, Axmed Mooge Liibaan ayaa isna maalmo ka hor tartan codka ah kaalinta koowaad galay, guddidana u ahaa teeb-haye (Karaaniga wax qoraya).\nAbwaanku waxa uu la fil ahaa facii Masraxa Soomaaliyeed Ugu doorka roonnaa. Waa hilaaddii masraxa ka doob-ridanaysay xiliga aynu ugu yeedhno Beri-samaadkii (Golden Era) masraxa Soomaalida. Waa toddobaatannaadkii illaa sideetamaadkii. Waa Rabacii dhashay intii u dhaxaysay 1940nadii – 1950nadii horraantoodii. Hal-abuurkii ay isku hilaadda ahaayeen waxaa laga xusi karaa; Maxamed Cali kaariye, Maxamuud C/laahi Ciise "Singub”, Maxamed Ibraahim Warsame "Hadraawi”, Axmed Saleebaan Bidde, Maxamuud Tukaale, C/kariim Faarax Qaarrey "Jiir”, Jiim Sheekh Muumin iyo qaar kale oo bad ah.\nSannadkii 1942-ayuu dhashay. 2 5 sano oo kali ah ayuu jiray, markii uu fanka galay Soddon intaanu gaadhinna cagaha ayuu kala baxay saaxadda fanka, waxuuse cidhbaha kula sii jiray Dunnida hal abuurka kale sida gabayadda iyo silsiladaha maansada.\nDheeg suugaantiisu waxa ay u kala rogan tahay inta qaabadood ee Suugaanta Soomaalidu u quban tahay. Diinta iyo Islaamka, Guubaabo iyo Badhi-gantaal, Hawaale warran, Gareexo iyo Gar-Naqsi, Haasaawe iyo Kalgacal, Kaftan iyo gole-ku-haasaw, siyaasadda, dhaqanka iyo dabeecadda, qaybaha nolosha, wuxuu sidoo kale shumuc wayn ka ahaa taxanaasha suugaaneed iyo qaaar kale oo badan oo aan la koobi Karin. Markii uu Cabdi Iidaan Faarax (AHUN) uu Silsiladdii caanka ahayd ee deelleyda ee ay ka qayb qaateen hal-abuurkii 1980-naddii Gadh-madoobaha ahaa, uu xarafka Shiinka (Sha’da) u roggay, dheeg waxa uu ahaa Ninka Kali ah ee ka Jawaabbay Halxidhaaleyaashii Jirrabka miidhan ahaa ee uu Cabdi Iidaan ku warjeefay badiba hal-abuurkii ku doob-ridanayay silsiladdan caan baxday.\nWaloow meel kale oo loo raacdaa aanay jirin, aanse ahayn maskaxdiisa miiggan ee xusuusteedu maaxan ogtahay, ‘Talo iyo Tallaabo’ waxa ay tahay mid ka mid ah masrixiyadiihii Soomaalida kuwoodii ugu Mudakarsanaa, haddaanay ahaynba tan koowaad ama labaad. Waxaan muusoodaa markii uu ii marinayo mid ka mid ah mahadhooyinka Masraxaas ku jiray. Waxa aan ku hawaawiyaa ‘roonaan lahaydaa masraxaas oo qalin lagu duugaa, odaygu maanta ayuu inala joogaa, barrise allaa og’.\nHaddii aan soo qaato mid ka mid ah hal-muceedyadda ku jiray riwaayaddaas, oo aan iyada oo qudha buug iyo laba toonna lagu soo koobi karin’. Waa sababihii riwaayaddaas ku jiray ee ay ku yimaaddeen qaar ka mid ah Heesaha Magoolay ee caan baxay ee ay riwaayaddaasi wadatay, oo aan ka warsadday saddex ka mid ah, aniga oo la shaqaynayay Xarunta Turjumaadda Suugaanta Caalamka (Poetry Translation Centre) si dib u sixid iyo sugid loogu sameeyo heesahaas oo xaruntaas lagu turjumi doono.\nRiwaayaddu waa haasaawe iyo kalgacal (Romance) ay hoos socoto hannuunin iyo hagaajin ummadeed. Waa afar ay lababa gaar isu ilaalshadaan. Waa Maxamed Axmed ‘Kuluc’ iyo Xaliimo Khaliif Cumar Magool (AHUN labadabee) iyo Maxamed Jaamac Joof (AHUN) iyo Maryan Mursal Ciise.\nMaxamed Axmed Kuluc, Waa wiil dhalin yar ah. Waxa uu ka soo jeedaa reer dan yar ah. Aabihiis waa dillaal oo raashinka uu miiska soo saaraa reerkaba kuma filla. Maxamed waa macalin atlas (private school) wax ka dhigga. Magoolna waxa ay ka soo jeeddaa reer ladan, oo nagi.\nMaxamed uu galbihii soo hoos maraa daar wayn (fooq) oo ay dariishaddiisa ka lulato Magool. Galab walba waa ay aragtaa oo muuqiisa ku il doogsataa. Judhiiba daruurtii caashaqu ayaa ibaysay oo ku hibitiqday. Saa maalintii waa ay sii sugtaa. Galbihii ayuu jidka soo maraa, iyana duhurka ayay muraayada ku dherersataa. Allaylehe miyaad jillaabta riddatid! Iyo haye iyo hawraarsan.\nSaaxiibaddeed oo ay iskuulka wada dhigtaan oo Maryan ah ayay talo ula tagtay. ‘Saaxiibeey wiil dariiqa soo mara ayaan jeclaaday. Wax aan ku idhaana ma aqaan. Inta aynu waddada joogsano ayaan fariintayda dhiibanayaa, walaaleey waanse xishoonayaaye i raac’ haye iyo hawraarsan. Waddaddii ayaa la joogsaday. Inankii Maxamed ahaana soo mar jidkii. Waa ay la hadleen. Wuuse iskaga dhaqaaqay. Maalin kale, sidii si leeg. Maalin kale. Tii mid la mid ah. Maalintii saddexaad;\n"Inankoow” ayay yidhaaheen. "Naa Maxaad Leedihiin?” ayuu ugu jawaabay. "Walaal Inantan baa ku jecel” Wuu iskaga dhaqaaqay. Maxamed waxa uu arkaayay in si kasta oo uu yeelo aanu hawaysan Karin gabadh Ladan oo reerkoodu nagi yahay, sidaas darteedna sheekoba uma furin. Maalin dambe ayaa ay kulmeen iyaga oo kali ah. Waa ay u calaacashay. Waxa ay kula hadashay hadal (Geeraaro) qiiro badan oo sababay in ay daawatadii ilmo iyo baroor isku dareen. Qaar ka mid ahna sida uu abwaanku ii sheegay usbitaallada loola kala cararay. Waxa ay tidhi\nDuunyadan aad ka hadlaysee\nDooddii aad ku dhawaaqdoba\nKaaga soo darsamaysa\nHaba sii daba joogine\nWaxa aanad u daalin\nImisaa duunyo lahaydoo\nDaaro goor walba jeexdayoo\nDahabkoo aan sarifnayn\nKu disaysay sanduuqoo\nSanadkii ka dambeeyeyna\nDam siiyoo ka dhaqaaqoo\nDawarsadoo suuqa maraaya?\nDambaska jiiftay gidaarkoo\nMaanta dawlad ciyaartiyo\nDib loo soo celinayn\nDuunyo neef ha lahaane\nAnigaa kugu doortay!\nDawlad yaad u shaqayne\nAnigaa kugu doortay\nHaddii aad debeddaa iyo\nDaleeshaa igu aroosto\nDadkaba ugu xumawoo\nSaleebaan hay doqonayne\nHa igu dayrin jacaylkee\nHa igu dhaafin daleedee\nDiintaadaan kugu dhaarshee\nWalaal ii dabac maantuun!\nIsna wuxuu ugu jawaabay;\nBal duuboo gacan taadu\nKu dayoo ma martaa?\nKolkaasay xishood la muusootay, oo iska aamustay! Markaasuu sii watayoo yidhi;\nDooddan aad ku hadlaysiyo\nAniga maanta dantaydu\nWaa gacantaa ninka duubay\nEe ku dayaaya dhagtiisoo\nIga daadagi mayso\n"Kolkaasay sidii wax suuxay ay dhacday! Halkaa markay marayso ayaa dadkii oo dhami kacay, oo laysla oogsaday ’waar iimaanka Alle kaa qaad’… run baa loo haystaa! Markaasay laba hablood oo kalena tiyaatarka dhexdiisii suuxeen.. Wiiwaa! ambalaaskaa is dhaafay!” (Dheeg)\nHalkaas ayuu ka bilaabmayaa Miyuusiggu


Saxafiyiin lagu Maxkamadaynayo Somaliland\nUrurka u dhaqdhaqaaqa difaaca saxafiyiinta ee CPJ ayaa war qoraal ah oo ay soo saareen ugu baaqay masuuliyiinta Somaliland inay si degdeg ah uga noqdaan eedaha ay ku soo oogeen saxafiyiin kala duwan, si loo hubiyo inay shaqadooda qabsadaan iyaga oo aan cabsi dareemayn.\nIllaa saddex weriye ayaa manta loo asteeyey in maxkamadaha Somaliland ay dacwado uga bilabato, halka saxafi ka mid ah uu haatan xabsi ku jiro iyada oo aan weli wax dembi ah lagu helin.\nMuuse Jaambiir oo guddoomiye ka ah wargeyska Ogaal ayaa maanta ay dacwadi uga bilmaysaa maxkamadda Gobolka Hargeisa, iyada oo loo haysto eedo la xidhiidha inuu daabacay warar aan sugnayn oo uu wax kaga sheegayo madaxweynaha iyo marwada koowaad.\nJaambiir ayaa u sheegay CPJ in qoraallada uu ka helay ciidamada boolisku ay muujinayaan in loo haysto warar uu ka qoray in shirado-dawli ah gacanta loo geliyey dad gaar ah.\nCabdirashiid Nuur oo isna Guddoomiye u ah Wargeyska Hubsad iyo Siciid Khadar Cabdullaahi oo tifatire ka ah wargeyskaas ayaa Iyana loo haystaa eedo la xidhiidha ina soo saareen wargeys aan sharci haysan sida uu CPJ u sheegay Guuleed Axmed Dafac oo ah Guddoomiyaha Xarunta Xuquuqal Insaanka Somaliland.\nDhinaca kale Ciidamada Ammaanka ee Somaliland ayaa 13-kii bishan April ku xidhay magaalada Borama Maxamed Cumar Jaray oo ah saxafi u shaqaynayey shabakadda Borama News.


Kooxda Barcelona oo raaceysa wadadii ay kula soo wareegtay Coutinho, si ay u hesho saxiixa Pogba – Gool FM\n(Barcelona) 13 Agoosto 2018. Wargeyska Daily Telegraph ayaa wuxuu shaaca ka qaaday maanta oo isniin ah qorshaha uu ku doonayo macalinka kooxda Barcelona Ernesto Valverde inuu kula soo saxiixdo xidiga kooxda Manchester United ee Paul Pogba.\nBarcelona ayaanan dooneynin inay ka niyad jabto saxiixa paul pogba, waxayna doonayaan inay u raacaan wadadii ay kagala soo wareegeen Philippe Coutinho Liverpool suuqa bishii January ee lasoo dhaafay.\nWararka ayaa waxay tilmaamayaan in maamulka kooxda Barcelona ay ku fikirayaan in markale ay dib ugu laabtaan wada hadalada kooxda Manchester United, bisha January ee soo aadan, si ay kaga soo qaataan Pogba, waxayna diyaar u yihiin inay dib u soo celiyaan isla sheekadii ay Liverpool kaga soo qaateen Coutinho.\nBarcelona ayaa isku dayday saxiixa xidiga reer France ee Paul Pogba si ay kaga soo qaadato Manchester United inta lagu jiro suuqan xagaaga, laakiin jawaabaha Red Devils uu hogaaminayo Jose Mourinho ayaa noqotay mid diidmo ah.\nWaxaa xusid mudan inuu jiro khilaaf u dhexeeya Jose Mourinho iyo laacibka reer France ee Paul Pogba, taasoo ku qasabtay laacibka inuu ku fikiro ka dhaqaaqista kooxda labo sanno ka dib imaatinkiisa garoonka Old Trafford.\nMid kamid ah saxiixyada cusub ee Real Madrid oo la xaqiijiyay inuu seegayo Super Cup-ka yurub


Man United Oo Guul Ku Bilaabatay Booqashada Ay Ku Mareyso Mareykanka Xilli Lukaku & Lindolef Ay Ciyaareen Kulankoodii Ugu Horeysay - Laacib.net\nMan United Oo Guul Ku Bilaabatay Booqashada Ay Ku Mareyso Mareykanka Xilli Lukaku & Lindolef Ay Ciyaareen Kulankoodii Ugu Horeysay\nManchester United ayaa guul weyn ka gaartay kooxda Mareykanka ee LA Galaxy kulankoodii ugu horeeyay ee booqashada ay ku marayaan dalka Mareykanka iyadoo Romelu Lukaku iyo daafaca cusub Victor Lindelof ay ciyaareen kulankoodii ugu horeysay.\nMan United ayaa 5-2 ku dardartay kooxda LA Galaxy iyadoo weeraryahaka da’da yar ee Ingariiska Marcus Rashford uu dhaliyay labo gool halka goolasha kale ay kala saxiixeen Maroune Fellaini, Henrikh Mkhitaryan iyo xiddiga lala xiriirinayo Inter Milan ee Anthony Martial.\nTababare Jose Mourinho ayaa labo shax oo kala duwan ku soo kala galay labadii qeyb ee ciyaarta isagoo isticmaalay inta badan ciyaartoydii uu u kaxeystay Mareykanka, waxaana ay ku abaalmariyeen guul raaxo leh.\nMarcus Rashford ayaa labo gool dhaliyay 45tii daqiiqo ee uu ciyaaray iyadoo Maroune Fellaine uu gool dhex gashtay labada gool ee weeraryahanka Ingariiska.\nUnited ayaa halkeeda ka sii waday goolasha ka dib markii la isagu soo laabtay qeybta labaad, Henrikh Mkhitaryan iyo Anthony Martial ayaana shabaqa soo taabtay, inkastoo LA Galaxy ay labo gool oo sabarsiin ah ay xilli danbe dhaliyeen.\nCiyaartaan ayaa waxa ay ka dhacday StubHub Center oo ku taala magaalada Los Angeles iyadoo ay u soo daawasho tageen 25,667 taageerayaal ah.\nMan United waxa ay San Jose kula ciyaari doontaa Real Madrid, iyadoo sidoo kale u ambabixi doonta magaalada Washington DC oo ay kula ciyaarayaan kooxda Barcelona.


Ogaden News Agency (ONA) – Xuskii qawmiyaduhu maxaa kaaga soo baxay? Diiftii Xuska oo Jigjiga aanay weli ka bogsoon – Noora Afgaab\nXuskii qawmiyaduhu maxaa kaaga soo baxay? Diiftii Xuska oo Jigjiga aanay weli ka bogsoon – Noora Afgaab\nIntii uu socday xuska waxaa hubaal ah inaad arkayseen dadaal aad u badan oy ku jirieen Cabdi ilay iyo kooxdiisu taasoo aad ka maqlaysay in badan TV yada kilalku adeegsado in lagu celcelinayay diyaar garawga si fiican ayuu u socdaa, waxaana hubaal ah akhristaw in aad ogtahay erayo badana aad maqlaysay ama akhriday kuwaaso ku saabsanaa diyaar garawga xuskan.\nXuskan qabashadiisa waxaa Iska lahaa xafiiska federshinka heer fedral kasoo bixinaya dhaman waxii kharash ku baxa xuskaas. Sanadkii hore oo ahaa Kii 7aad waxaa lagu qabtay deegaanka Axmaarada, waxaana ku baxay lacag Dhan 120 Milyan oo birr oo kaliya oo 90 Milyan ay bixiyeen xafiiska federashinku.\nHadaba deegaanka Somalidu maxaa GAAR ku ah oo sidan oo dhan loogu baabiyeeyay dhaqalihi deegaanka? Shacabkii deegaanka maxuu galabsaday oo loo xidh xidhay? Maxaa kalsooni ah oo dheeri ah uu ku helayaa Cabdi Ilay? Maxuu islaha Waad ku heleysaa?\nSu aalahas kor ku xusan waxaa jeclahay inaan is-waydiino idinkagana jawaabo intii karaankayga ah.\nCabdi ilay waxaa uu isticmaalay misaaniyadii sanadka 2013/14 oo dhanayd 4 bilyan in ka badan inuu xafladaas ku qabto, waxaa uu iloobay inuu shacabka deegaanku sugayay in horumar loogu sameeyaa lacagtas. Waxaa dheeraa taa, dhaqaalaha sida sharci darada uu ku rurrursnayay, haday ahaato mida Yasiin dheere uu ururinayay iyo haday ahaato midii ganacsata uu xooga kaga qaadayay.\nCabdi ilay waxaa uu xidh xidhay inkabadan 2000 o qof oo aan waxba galabsan. Dadkaas waxa uu u xidh xidhay laba arimood midkood ama labdaba. 1aad – inuu federaalka u gudbiyo message (fariin) ah inuu ilaalainayo Nabad galyada deegaanka iyo 2aad – inuu ninkuu necbaa iyo reerkuu la dagaalansanaaba ki kiiso.\nCabdi ilay waxaa uu lacagtaas faraha badan een soo sheegnay ku fuliyay si sharci daro ah taason lahayn wax raadraac ah oo qandraas (BID) loo smaeeyay uuna jirin ee dadka jeebadaha loogu shubay. Waxaana dadkaas u badnaa saraakiisha Tigreega ah iyo ehelada uu ka dhashay.\nWaxaa kadaran oo ah wax aad looga murugooda magaalda biyaha laantu haysatay oo hadana meelaha qaar oo hal CEEL u shaqaynayay loogu leexiyay biyihii ceelkaa sidii caws looga soo Saari lahaa garoonka hawshan lagu qabanayay. Waxaa taa igala sii yaab badnaa lacagta uu laaluushka ku bixinayay suu u dhamaystiro qabashada xuskan sida lacag uu Kasa Teklemariam siiyay isagoo ugu iibiyay 10 Milyan dhul Adis Ababa xaafadda Bole Medhaalem kuyaala.\nWaxaan ka murugoodaa hadaladii ay lahayeen wariyayaasha afka xabashiga ku hadlayay ee ahaa ‘Etoobiyanta la maragaagad “oo macneheedu yahay Itoobiyaanimada shacbka la xaqiijiyo – Tasoo ka dhigan in hada Nala barayo in aan nahay Itobiya.\nHadaba akhristaw waxaas oo dhan oo aan ka soo sheekaynay waxa ay u dheceen in Cabdi iley la dhaho GOSH sifiican Ayad yeeshay Lakiin shacabka ma ilaawayo waxa ku dhacay maalintaa.\nlabadan Hawaarinta ayaa 5shantii waqtiga jigjiga iyagoo xaafada baadhanaya ay dad kusoo baxeen kadibna iyagoo sii laxaad sanaya oo xafadii kasii baxaya uu sawirka ONA qabtay\nBal hadda aan diirada saarno raadkii xuskaasi katagay, waxa ka sii hadhsan iyo sida looga soo kabanayo. Dhinaca isu socodka waxaa laqaaday dhagaxaantii iyo waxyaabihii wadooyinka lahu kala gooyey. Intii ugu danbeeysay maalintii shalay ayaa la qaaday, laakiin wali xaga isusocodka ayuu dhibkii kasii jiraa waxaan ilaa hada wadooyinkii muhiimka ahaa loo fasixin gaadiidka loo yaqaano bajajka oo ah midka ay dadka badankiisu ku tiirsan yihiin sidoo kale wali baadhitaankii ayaa socda inkasta oo uuna wadooyinka muhiimka ah maalintii ka soconin oo uu iyaga ka bilaabmo wixii 5ta galabnimo loo gaadho. Wuxuu baadhitaanku isugu biyo shubtay maalin iyo habeenba oo uu culeeysku saaran yahay meelaha suuqa kabaxsan ee koonayasha ah sida wadooyinka yar yar iyo xaafadaha magaalada gaar ahaan xafadaha 01, 08, 06 iyo xaafada sheikh Nuur Ciise. Hadaba waxaad mooda inay maleeshiyadka xaafadahu iyo kooxo liyuu boolis ihi ay qaab nololeed kadhigteen badhitaankan oy adagtahay in la joojiyo inkasta oonan wali si rasmi ah loogu sheegin. Sidoo kale liyuu booliska ayaa hada qaabka baadhitaanka hidhaar kadib waxaay ubadaleen si casri ah oo ay gaadiidka iyo dadka wadooyinka socda ay ku shaxaadaan taasoo ah inta ay joojiyaan inay shaxaad weydiistaan. Habeenkii iyada marhadii uu gabalku dhaco waxaad arkeysaa guryo labaadhayo kadibna la guranayo. Waxaa iyana sii badaneysa oo jira dad inteey dharka liyuu booliska soo xidhaan wax badhanaya habeenkii Markii la gaadho. Waad maado ay Hidhaartii katagtay oo xirfad ah sida dadka loo baadho.\nDhinaca kali shaqaalihii dawlada ayaa isla shalay waxaa loo sheegay inay joojiyaan badhitaanka oo aay shaqadoodii dib ugu noqdaan. Shaqaalaha ayaa waxaay bilaabeen inay isweeydiiyeen goobta ama meesha uu tegay ee aay ka helayaan xafiiskoodii ama ay u raadcaaynayaan maadama oy badankooda shaqada ugu danbeeysay iyadoo xafiiskooda oo kujiro ama ah kililka gudihiisa. Xafiisyada badankooda ayaan iyaguna wali shaqooyinkii bilaabin maadama oo aayna meeshoodii kunoqonin meelkale oy ku shaqeynkarana ayna ilaa hada qaarkood degin ama helin.\nSidoo kale dhaqdhaqaaqii iyo xarakaadkii ganacsiga ayaan wali soo noqonin waxaa meel ay kaga hagaagaan ama kabilaaban garan la’ dadkii xoogsatada ahaa intoodii aan soo bixin mudadii uu diyaargarawga xusku socday oo aqoonsi la aan awgeed aan uso bixin, kuwaas ood moodo dad intay dhinteen soo noolaaday oo laqabsanle aduunka. Hadaba guud Ahaan waxaad mooda inay shacabka iyo shaqaalaha dawladuba u baahan yihiin wakhti dheer oy dib ugu soo kabtaan siday shaqooyinkodi caadiga ahaa u bilaabaan.\nDhinaca masuuliyiinta xafiisyadoodii huteelada laga dhigay ayaa filayey in loo fasaxo ama loo sheego inay xafiisyadii ku noqdaan say shaqooyinkoodi u bilaabaan waxaayna qaarkood kashakisan yihiin inay goobtaasi isu badasho huteelo caalami ah oo martida dawlada federalka lagu soo dhaweeyo, inkasta oy hada sariirihii uun yaalan oy martidii kililadu qaateen bustayaashii iyo furaashtii kadib markuu Cabdi Iley u idmay ama fasaxay inay qaataan isagoo u arka inay amaan u tahay arintaasi waxaa kale oo layaab noqotay intii ayna martidaasi tagin waxaa magaaladan jigjiga lasoo galiyey oo fasax dawli ah kusoo galay 15toban baabuur oy Niman Tigree ah leeyihiin oo wada qalabka elektronisk oy mobile-ada kamid yihiin. Baabuurtan oo sitoos ah uga soo galay Wajaale ayaa waxaa dhamaan wixii saarnaa kala wareegay Cabdi Iley oo u qeeybiyey martidii kililadaas ka socday badankooda, halka qaarkoodna qiimo jaban lagaga gadayey qalabkaas. Arintan oo keentay inuu hoos u dhaco wixii laga iibsan lahaa meheradaha magaalada jigjiga iyo degaanka.


MW Xasan Sheekh miyaa ka tanaasulay tartanka doorashada? | KEYDMEDIA ONLINE\nMW Xasan Sheekh miyaa ka tanaasulay tartanka doorashada?\nWarar saacadhii danbe aad u soo xoogeystay ayaa tibaaxayay in Xasan Sheekh, aqbalay dalabka beel weynta Mudullood, taas oo horeba dad u badan u arkeen mid xaqiiqda ka fog oo aan sal iyo raad toona lahayn.\nMUQDISHO, Soomaaliya - Madaxweynihii hore ee Soomaaliya Sheekh Shariif Sheekh Axmed, ayaa wax kama jiraan ku tilmaamay warar maalmihii la soo dhaafay la isla dhex marayay, oo ahaa in beelaha Mudullood, ay MW Xasan Sheekh Maxamuud, ku qancyeen inuu ka haro tartanka Madaxweynaha Soomaaliya ee sanadkaan isla-markaaana uu dhiso Sheekh Shariif.\n“Waxaan rabaa inaan caddeeyo inaysan waxba ka jirin wararka ku saabsan shir ay yeesheen waxgaradka iyo siyaasiyiinta beelaha mudullood oo lagu gaaray heshiis isku tanaasul ah oo la dhex dhigay murashaxiinta qaar”. Ayuu yiri MW Shariif.\nShaqsiyaadka aadka u hadal hayay warkaan, oo u badan dhallinro ku heyb ah labada masuul, kana kala tirsan labada Xisbi ee ay kala hoggaamiyaan ee UPD iy Himilo Qaran, ayaa sheegayay in laga fogaanayo sidii 2017-kii dhacday markaas oo Farmaajo labadooda ka dhex qaaday kursiga.\nDoorashadii Madaxweynaha ee dhacday billowgii 2017-kii waxaa guud ahaan codeeyay 328 xildhibaan, oo isugu jira labada Aqal ee Baarlamaanka, 162 cod waxaa helay kaliya Saddex musharax oo Muddollod ku abtirsada, Xasan Sheekh Maxamuud 88 cod, Shariif Sheekh Axmed 49 cod iyo C/qaadir Cosoble Cali oo helay 25 cod, taas oo ka dhiga in ay heleen kala bar guud ahaan cododkii Xidhibannada.\nWaxaa jira war kale oo sheegay in Madaxweyne Shariif, uu beesha hoose ee uu ka dhashay uu weydiistay in la siiyo oo aan lagula tartamin kursiga Xildhibaannimo, ee uu hadda ku fadhiyo, Wasiiru dowlihii hore wasaaradda maaliyadda xukuumaddii Xasan Sheekh, Ganacsade, Xil; Cabdullahi Maxamed Nuur.


Baarlamaanka UK oo u codeeyey in dib loo dhigo Ka-bixitaanka EU-da (Brexit) • Horseed Media\nYou are here: Home / Somali News / Baarlamaanka UK oo u codeeyey in dib loo dhigo Ka-bixitaanka EU-da (Brexit)\nBaarlamaanka UK oo u codeeyey in dib loo dhigo Ka-bixitaanka EU-da (Brexit)\nMarch 14, 2019 - By: Hanad Askar\nBaarlamaanka UK ayaa maanta oo khamiis ah u codeeyey in muddo sadex bilood ah dib loo dhigo qorshaha uu dalkaasi uga baxayo Midowga Yurub.\nXildhibaano gaaraya 412 ayaa u codeeyey mooshinkan dib loogu dhigayo Brexit halka ay diideen 202 xildhibaan. Mooshinkan ayaa qorayey in dib loo dhigo ka bixitaanka EU-da illaa 30ka bisha June ee sanadkan.\nMooshinkan ayaa yimid kadib markii ay habeenimadii Salaasadii lasoo dhaafay Baarlamaanka Ingiriiska uu cod aqlabiyad ah ku diiday qorshaha ay soo diyaarisay Raysalwasaare Theresa May iyo habka lagu maareenayo Brexit ee heshiiska UK iyo EU-da.\nTheresa May ayaa lagu wadaa in asbuuca soo socda markii sadexaad horgeyso baarlamaanka qorshaha ka bixitaanka, balse Baarlamaanka ayaa horey labo goor u diiday qodobada heshiiskaas qaarkood.\n29ka bishan Maarso ayaa ah xiliga loo qabtay dowlada UK inay isaga baxdo Midowga Yurub, balse kahor waa inay heshiis dhameystiran la gaarto dalalka EU-da, heshiiskaasi oo la xariira qaabka loo maareyn doono ganacsiga ka dhaxeeya labada dhinac iyo maamulida xadka u dhaxeeya UK iyo dalalka weli xubnaha ka ah Midowga Yurub.


Gaari Qarax Laga soo Buuxiyay oo Xalay Lagu Qabtay Magaalada Muqdisho (SAWIRRO)\nJuly 24, 2016 – Ciidanka amaanka iyo kuwa Nabad sugida (NISA) ayaa shaaciyey iney magaalada Muqdisho ku soo qabteen gaari nooca Nooha-da looya qaan oo laga soo buuxiyay waxyaabaha Qarxa.\nSarkaal ka tirsan Nabad sugida ayaa u sheegay warbaahinta in gaariga la dhigay goob ay bulshadu ku badantahay oo ka tirsan degmada Boondheere ee Gobolka Banaadir lana doonayey in halkaas lagu qarxiyo, balse la fashiliyey.\nQabashada gaarigan ayuu sarkaalku sheegay in ay ku gacan siiyeen dadka degaanka oo ku soo war-galiyay ciidamada inay ka shakiyeen gaari waddada dhinaceeda lasoo dhigay.\nCiidamada qaabilsan qaraxyada ayaa la sheegay iney furfureen qaraxyada gaariga ku xirnaa, waxaana goobtaasi laga mamnuugay dadkii doonayay inay u soo daawasho tagaan.ado.\nJuly 24, 2016 Geesey\n2 Responses to Gaari Qarax Laga soo Buuxiyay oo Xalay Lagu Qabtay Magaalada Muqdisho (SAWIRRO)\nabdinasir July 25, 2016\nsoomaaliyey ilahay ka cabsada umadii wey dhiban yihin dhibka kadaaya qax iyo gaajo looma adgeysan karo shacabka nabad ayey rabaansoomaaliyey ilahay u labta oo umada soomaaliyed u naxarista qofwalba oo soomaali shegta mas uul ayaa ka saran in nabada uu ka shaqeyo ilaahow umada adigaa u maqan aslaxi\nshacabkii soomaaliya waad arkeysan mar sacudiga ayaa dhib u gesta marna bada ayey ku dhamaden sida loo wada dhan yahay shacabkii sooomaaliyed waad arkeysan ma sidaan ayaa xal inoo ah ma waxaa la sugayaa madaxda soomaaliyed in ay ka hadlan malin walba qof walba oo soomaali ah kalintiisa waa inuu ka qataa shacabka soomaaliyed sida lagu badbadin lahaa dhalinyarada dhigata iskulka dhibka uu le yahay tahriibka waa in loo shegaa malin dhan cashar fiican oo loogu wacyigaliyo bada dhibka ay le dahay ardeyda soomaaliyed waa in laga wacdidaa tahriibka masajidyada waa in loo kacaa umadii soomaaliyed wey dhamaden yaa u maqan yaa wax u shegaya hunguri wixii ilahay kuu qoray kaliya ayaa heleysaa in bada lagu daato xaq ma ahan waa ciil xumo yemen liibiya sudan saxaraha inta ku dhamaneysa oo soomaali u badan ma leysweydiiyey shacabka soomaaliyed waa in la soo banan baxaa oo laga hortagaa walalhena bada ku dhimanaya dowlada shacab culuma u diin waa in ay u kacaan sida loo xalin lahaa mashakilkani bada ilahow imanka na gali toowfiiqdana ilahow inoo toosi towfiiq soomaali hadeynu nahay dhamantena yar iyo weynba


Abwaan caan ahaa oo geeriyooday !!!! - Caasimada Online\nHome Warar Abwaan caan ahaa oo geeriyooday !!!!\nAbwaan caan ahaa oo geeriyooday !!!!\nDjabuti (Caasimada Online) War hadda soo dhacay ayaa sheegaya in goordhow uu ku geeriyooday magaalada Jabuuti ee xarunta Jabuuti allaha ha u naxariisto Abwaan Aw Jamac Cumar Ciise.\nQoraaga Axmed Faarax Idaajaa, ayaa caawa u sheegay Idaacadda Goobjoog ee magaalada Muqdisho in abwaan uu ku geeriyooday caawa dalka Jabuuti isagoo da’diisa ay tahay 91-jir.\nWuxuu sheegay AUN Abwaanka ayaa ku dhashay magaalada Laasacaanood sannadkii 1922-dii, waxaana uu ka mid ahaa abwaanada caanka ah ee dalka Soomaaliya, gaar ahaan wuxuu ahaa nin aruuriya isla markaana qora suugaanta iyo dhaqanka Soomaalida.\nAbwaanka ayaa waxbarashadiisa ku qaatay magaalooyinka Gaalkacyo iyo Muqdisho sida uu sheegay Axmed Faarax Idaajaa oo ah nin wax badan ka qora gabayada iyo heesaha Soomaalida.\nAUN Abwaan Aw Jaamac ayaa tam iyo markii dagaalada sokeeye ay ka dilaaceen Soomaaliya wuxuu ku noolaa dalka Jabuuti halkaas oo la sheegay in uu ka daganaa gurri uu siiyay madaxweynaha Jabuuti isaga iyo qoyskiisa.\nHaddaba Maamulka iyo shaqaalaha Shabakadda Caasimada Oneline waxa ay tacsi qaas ah u dirayaan qoyska iyo bahda uu ka baxay gaar ahaan abwaaniinta iyo qorayaasha Soomaalida AUN Abwaan Aw Jaamac, waxaana ay lee yihiin samir iyo iimaan allaha idinka siiyo. Aamiin Aamiin\nXafiiska Wararka Djabuti


Liibiya: Qasrigii duulayay ee Qadaafi oo dib loo soo celiyay | Biyoguurenews.com\nHome Wararka Liibiya: Qasrigii duulayay ee Qadaafi oo dib loo soo celiyay\nDiyaarad uu gaar u lahaa hoggaamiyihii dhintay ee Liibiya, Mucammar Qadaafi, ayaa waxa ay soo cagadhigatay magaalada caasimadda ah ee Tripoli kaddib ku dhawaad muddo ku dhaw toban sanadood ah oo ay Faransiiska u taallay ilaalin iyo dayactirba, waxaa sidaasi ku warramay warbaahinta Carabta wararkooda tabisa iyo kuwa maxalliga ahba.\nDiyaaraddan wayn, ee ay farsamaysay shirkadda Airbus tirsigooduna yahay A340, ayaa soo dulmartay hawada magaalada Tripoli ka hor inta aanay soo cagadhigan garoonka caalamiga ah ee Mucaytiqiyah ee u dhaw magaalada caasimadda ah, taleefishinka arrimaha Carabta ka hadla ee Al-Carabiya TV ayaa arrintaas waxa uu soo qaatay subaxii 21-ka Juun.\nDhowr warbaahin ayaa waxa ay soo xigteen bayaanno uu soo saaray Ra’iisul Wasaare Cabdulxamiid Dubaybah, kaas oo ku sugnaa garoonka si uu arko cagadhigashada diyaaradda ee habeen hore.\nWaxa uu sheegay in dayactirka diyaaradda iyo hababkii kalaba la soo dhammeeyay, iyadoo dowladda ku meel gaarka ah ay bixisay dhammaan kharashaadkii diyaaraddaas dib loogu soo celin lahaa waddanka Liibiya, xafiiska ra’iisul wasaaraha ayaa isla fiidkaas ku shaaciyay Facebook-ga.Mr Dubaybah ayaa sheegay in 14-ka diyaaradood ee haray, 12 ka mid ah la qorsheeyay in dib loogu soo celiyo Liibiya, halka dowladdu ay ka shaqaynayso sidii dibadda looga soo celin lahaa labada diyaaradood ee kale.\nSida ay ku warrantay warbaahinta Al Carabiya, diyaaradda Qadaafi, oo sidoo kale loo yaqaan “Qasrigii duulayay”, ayaa waxa ay jawi hoose ku dulmartay deegaanka taariikhiga ah ee Tripoli halkaas oo ay ku dulwareegtay ka hor inta aanay soo cagadhigan.\nIsagoo weriyayaasha kala hadlayay diyaaradda, ayuu Mr Dubaybah waxa uu yiri “Dadka Liibiya ayaa go’aan ka gaaraya waxa laga yeelayo diyaaraddan” iyo in mas’uuliyiinta ay adeegsan karaan ama loo isticmaali karo danaha bulshada, sida uu baahiyay taleefishinka Al Carabiyah.\nWaxa uu hoosta ka xariiqay in dalka dib loogu soo celiyo diyaaraddaas caanka ah waa “tallaabo wanaagsan oo qaadday Liibiya, oo la xiriirta ammaankeeda iyo hantideedaba”, taleefishinka ayaa sheegay.\nDiyaaraddaas nooca raaxada ah oo ay dadka qaar ku tilmaameen in “Gudaheeda ay u farsamaysan tahay sida diyaaraddii Airbus ee [James] Bond”, ayaa sanadihii la soo dhaafay waxa ay soo jiidatay indhaha warbaahinta caalamka.\nQadaafi oo 42 sanadood soo xukumay Liibiya, sidoo kalana lagu yaqaanay inuu gooni u socod ahaa oo uu xafladaha caalamka ku tegi jiray qaab isaga u gaar ah, ayaa waxaa lagu dilay magaaladii uu ka soo jeeday ee Sirte bishii Oktoobar 2011, xilli ay dalkaas ka socdeen dagaalo ka dhashay kacdoon dalka oo dhan ku baahan oo xukunkiisa loogaga soo horjeeday oo dalkaas ka bilowday bishii Febraayo ee isla sanadkaas.\nMas’uuliyiinta cusub ee Liibiya; Dowladda Midnimo Qaran ee uu hogaamiyo Mr Dubaybah, ayaa awoodda kala wareegtay dowladdii hore ee uu fadhigeedu ahaa magaalada Tripuli waxaana xilka loo dhaariyay bishii Maarso kaddib doorashooyinkii horraantii sanadkan lagu qabtay hannaan ay maalgelisay Qaramada Midoobay.\nPrevious articleMilitariga Lubnaan oo raashiin iyo saanad looga yaboohayo caalamka\nNext articleDagaal Culus oo ka Socda Gobolka Tigray iyo Magaalooyin istraatiiji ah oay qabsadeen jabhada tigray


Wafdi ka socda Norway oo ka qeyb galay Shirka Dastuurka | Gedoonline\nWafdi ka socda Norway oo ka qeyb galay Shirka Dastuurka\tAdded by Editor on July 30, 2012.Saved under Latest News\tMuqdisho(GMN) Wafdi uu hogaaminayey Yan Betta oo ah u qaabilsanaha Dalka Norway ee Soomaaliya oo maanta soo gaaray Magaaladda Muqdisho ayaa kulan waxa ay la qaateen masuuliyiin ka tirsan Wasaaradda Dastuurka iyo Arimaha Federaalka.\nMasuuliyiintan ayaa sidoo kale waxa ay la kulmeen ergadda shirka ugu socda Magaaladda Muqdisho kuwaas oo u fadhiya ansixinta dastuurka.\nYan oo la hadlay ergooyinka ayaa sheegay in Norway ay ka mid tahay wadamadda garab taagan Shacabka Soomaaliyeed.\nU qaabilsanaha Norway ee arimaha Soomaaliya ayaa ugu baaqay ergooyinka ansixinta in hawsheeda ay ku dhameyaan waqtiga loo madlan yahay.\nShirka golaha ansixinta qaybyo qoraaleedka dastuurka ayaa maanta si aad ah ugu dooday nuqullo ka mid ah dastuurka oo shalay loo qaybiyey.\nErgooyinka ayaa ka hadlay qaladad ku jira qabyo qoraaleedka dastuurka oo ansixintiisa ay u fadhiyaan ergooyinka.\nShirka ansixinta dastuurka oo Maalintii 2aad galay\nGolaha Ansixinta Dastuurka oo 1-da August ansixinaya Dastuurka\nShirka ansixinta dastuurka oo 25-ka furmaya\nShabaab oo ka soo horjeestay shirka Dastuurka\n4-Maalin ka dib oo ergooyinka qaladaad soo saaray


WARBIXIN: Maxay tahay sababta uu goolhaye Petr Čech mar walba ugu ciyaari jiray Koofi? – Gool FM\n(London) 02 Luulyo 2019. Petr Čech isagu wa mid ka mid ah goolhayeyaashii ugu wanaagsanaa ee abid soo kubadda cagta caalamka.\nHaddii uusan wadan lahayn Koofida malaha Chelsea kuma guuleysateen tartanka Uefa Champions League sanadkii 2012-kii.\nIsagu waa goolhayihii hore ee kooxda Chelsea, kan xilli ciyareedkii dhammaaday ka fariistay kubadda cagta, isagoo ka tirsanaa Arsenal ee Petr Čech.\nHaddaba miyaad ogtahay sababta uu Petr Koofida ugu ciyaari jiray marwalba goormee ayeyse soo bilaabatay xirashadiisa koofida?.\nTaageerayaasha kubadda cagta ayaa badankood arkay goolhaye Petr Čech oo xiran koofida ama Gaalfiska Madaxa badbaada u ah, waxaana uu mararka qaar noqdaa xiddig aan la garaneynin, waase marka aanu wadan koofida, balse dad yar oo kaliya ayaa garanaya sida ay Koofidan u badbaadiso nolasha goolhyae Petr Čech marka uu garoonka ku dhex jiro.\nTaasi waa ka i laalinta goolhayahan halyeeyga ah halista kaga imaan karta ciyaarta, haddii uusan koofida ku ciyaarinna waxaa mar walba imaan karta halis weyn, waxaana ay qisadan bilowgeeda ku labanaysaa 13-sano ka hor.\nWarbixintan oo aad u dheer laguna faafaahinayo sababta uu mar waliba goolhaye Petr Čech ugu ciyaari jiray koofida iyo waxa ay salka ku hayso waxaa inoo diyaariyey Wariyeheennada Shaafici Maxamuud Nuur Shaafinho ee ka daawo muuqaalka hoose.


Maraykanka oo cabsi ka qaaday gantaal Woqooyiga Kuuriya tijaabisay - ARAABINEWS.COM | ARAABINEWS.COM\nMaraykanka oo cabsi ka qaaday gantaal Woqooyiga Kuuriya tijaabisay\nMilatariga dalkaasi Maraykanka ayaa sheegay inay cabsi ka qaadeen gantaal aad u dheereeya oo ay tijaabisay Waqooyiga Kuuriya usbuucii hore. Gantaalkan oo ah nooc casriya ayaa aad uga dheereeya dhawaqa caadiya.\n”Isla markii Waqooyiga Kuuriya tijaabisay gantaalkaas xawaaraha dheereeya ee lagu ganay dhinaca badda waxaan markiiba la boobnay difaac milatari ahaan iyo duulimad ahaanba inaan fiirino inuu nagu soo wajahnaan karo ayuu yiri sarkaal u hadlay milatariga dalkaasi. ”Runtiina ma sheegi karo inaan iska difaaci karno iyo in kale ayuu raaciyay.\nDhinaca kale waxa iyana markiiba la hakiyay diyaaradaha kici lahaa kuwa socdana looga digay in is difaac la gali karo. ”Waxaan hakinay diyaarado kici lahaa waana hawl caadiya marka ay jiraan gantaal la tijaabinaayo uu ku soo wajahnaan karo Maraykanka ayuu yiri sarkaal u hadlay waaxda socdaalka.\nWaxase milatarigu markii dambe ogaaday in gantaalku ku dhacay meel aan uba dhawayn xadkooda oo u dhaxaysa Shiinaha iyo Jabaanka. Waqooyiga Kuuriya ayaa horumar weyn ka samaysay dhinaca gantaalaha ridada dheerna, ayadoo hadda u baahnayn gantaal rido dheer maadaam aya haysato gujis ay ku garacaaci karto Maraykanka.\nGabadh Muslima oo ka badbaaday kufsi Tigree kula kacay oo la abaal mariyay\nIkraan Yaasiin oo gabadh Muslima oo deganayd gobolka ...


Danny Welbeck oo ku dhibtoonaya inuu helo koox cusub oo uu u ciyaaro & Mushaarkiisa oo u sabab ah – Gool FM\n(London) 28 Luulyo 2019. Ciyaaryahan Danny Welbeck ayaa la soo warinayaa inuu ku dhibtoonayo inuu helo koox cusub oo uu u ciyaaro, sababo la xiriira mushaarkiisa 100,000 kun oo gini isbuucii.\nXiddiga xulka qaranka England ayaa ah mid lagu heli karo beeca xorta ah xagaagan kaddib markii laga sii daayey ama laga fasaxay kooxda Arsenal.\nKooxaha West Ham United, Everton iyo Newcastle United ayaa dhammaantood la la xiriirinayaa inay u dhaqaaqaan ciyaaryahankii hore ee Manchester United, kaasoo 42 gool dhaliyey 206 kulan oo uu saftay horyaalka Premier League.\nYeelkeede, sida uu warinayo Wargeyska The Sun, Welbeck ayaa dalbanaya mushahar dhan 100 kun oo gini isbuucii, marka lagu daro lacagta saxiixiisa 5 milyan oo gini, taasoo meesha ka saartay kooxo badan oo xiiseynaya adeegiisa.\nWararku waxa ay intaa ku darayaan in Lazio ay soo bandhigtay xiisaha xiddiga ku dhashay Magaalada Manchester, laakiin kooxda reer Talyaani ayaa sidoo kale diyaar u ah inay ka baxdo dalabkiisa.\n28-sano jirkaan ayaa seegay garoomada inta ugu badan xilli ciyaareedkii 2018-19 kaddib markii uu ka jabay canqoga kulan ay Gunners ka horjeeday kooxda Sporting Lisbon ee ka tirsanaa tartanka Europa League, kaasoo dhacay horraantii bishii November.\nLiiska xiddigaha inta ugu badan kaarka cas loo taagay taariikhda kubadda cagta.. (Kaalintee kaga jiraa Ramos?)


Garbociise DDS: “Dhimashada ciidamada Liyuu Booliska Soomaalidu waxa ay kor u dhaaftay 133 dhaawacuna wuu tiro beelay” – Radio Daljir\nGarbociise DDS: “Dhimashada ciidamada Liyuu Booliska Soomaalidu waxa ay kor u dhaaftay 133 dhaawacuna wuu tiro beelay”\nOktoobar 15, 2019 2:13 g 1\nCiidanka Liyuu Booliska Dowlad Deegaanka Soomaalida (DDS) iyo ciidanka kililka CANFARTA ayaa maanta illaa iyo shalay waxa uu dagaal aad u kharaar oo khasaare ba’an geystay ka socdaa xudduudka labada deegaan ama KILIL.\nDagaalka ayaa biloowday laba maalmood kahor kaddib markii ciidanka Kililka Canfartu ay ku soo duuleen magaalada Garbociise ee gobolka Sitti, kuna laayeen dad shacab ah oo aan waxba galabsan. Dagaalka ay markii danbe ku sii fidey deegaamada Cadayti, Dhundhufo iyo Leensi.\nDagaalka oo shalay sii xoogeystay ayaa maamulka DDS waxa ay direen ciidamo ka tirsan Liyuu Booliska Soomaalida, ciidaankaas oo aan aheyn kuwo u diyaarsan dagaalka ay Canfartu abaabuleen, oo haddana aan haysan saanad dagaal oo ku filan, ayaa waxaa dagaal adagi uu ku qabsaday deegaanka Garbociise.\nIllaa iyo hadda warar iskhilaafsan ayaa ka soo baxaya khasaaraha gaaray Liyuu Booliska DDS, laakiin Radio Daljir oo warar hoose ka helaya saraakiil dhaawac ah iyo ehelada kuwo kale oo dagaalkii shalay iyo maanta ku dhintay ayaa nala qabysaday oo noo sheegay, “dhimashada ciidamada Liyuu Booliska Soomaalidu waxa ay kor u dhaaftay 133, dhaawacuna wuu tiro beelay.”\nSida ay nala qaybsadeen ilo xogogaal ah oo ka agdhow aagga dagaalka illaa iyo hadda dagaalku waa uu socdaa. Daljir kala soco wararkii ugu danbeeyey iyo waliba wareysiyo ehelada saraakiisha iyo ciidamada ku dhintay dagaalka aagga Garbociise.\nRadio Daljir DDS\nDowlad Deegaanka Soomaalida 203 Wararka 19744\nRW Xasan Cali Khayre oo kormeeray Xarumo Cafimaad (Sawiro)\nXisbiyadda Siyaasada dalka oo Muqdisho Kulan ku yeeshay kana hadlay Faragalinta kenya (Daawo)\nMumin 7 months ago\nIlahay ha naclado wixi umada islamka hadba shirqool u maleegaya.


Waa kuma ninka aduunka ugu xooga badan | Niman qurux badan\nAlicia tomero | | Ku habboon, Fitness, nololeedka, Waqtiyada firaaqada\nNinka dunida ugu xoogga badan waxa loo kala saari karaa dhawr qaybood. Waxaa jira siyaabo badan oo tartan ah oo lagu tuso qofka aad tahay ninka ugu xooga badan, halkaas oo ay ku yeelan doonaan in ay muujiyaan awooddooda sannadaha oo dhan.\nMa jiraan kaliya tartamada ragga, laakiin sidoo kale waxaa jira qaybta loogu talagalay Haweeneyda ugu xooga badan aduunka, halkaas oo ay 70% ka xifaaltamaan miisaanka ay isticmaalaan ragga. Tartanka ugu weyn waxaa laga helaa ciyaaraha fudud, halkaas oo ay ku yeelan doonaan inay la tartamaan awood-siinta.\n1 Waa maxay Powerlifting?\n4 Dib u eegis taariikhda\nWaa maxay Powerlifting?\nIFSA Waxay mas'uul ka tahay abaabulka munaasabadda ciyaaraha fudud. Wuxuu ka tagay Met-Rx 2005 wuxuuna bilaabay inuu ku guuleysto tartamada abaalmarinta. Ninka aduunka ugu xooga badan. Dhacdooyinkeeda waxaan ku arki karnaa kor u qaadista jirridda weyn, foosto, dhagxaanta Atlas. Ama kuwa rarida iyo jiidida walxaha sida talaajadleyda, baabuurta xamuulka, diyaarada, baabuurta, madaxa kor loogu qaado, foostooyin ku foorarsan...\nTijaabada xoogga ayaa la sameeyaa inta u dhaxaysa dhammaan tartamayaasha, halkaas oo ay tahay inay muujiyaan dulqaad wanaagsan iyo xawaare wanaagsan. Sannadkii hore, 2021, Tom Stoltman, Scotsman ka Invergordon, ayaa soo muuqday.\nTartamuhu waxa uu dhashay May 30, 1994, deganna Invergordon, Scotland, waxa uu noqday Ninka aduunka ugu xooga badan June 2021 Ninka ugu xoogan 2019.\nTom waa nin kaas wuxuu ku dhashay cudurka autism, cudur si fudud u curyaamiya is-dhexgalka bulshada iyo is-gaarsiinta. Haddiise uu ku guulaystey waxa uu ku guulaystey, waxaa mahad leh ku celcelintiisa hannaankii iyo tiisa ruuxa ka adkaanta fikirkooda iyo dhaqankooda.\nRaac nidaamka caadiga ah ee jimicsi maalinle ah iyo tartanka Taasi waxay ka dhigtay inuu gaadho qiyamka iyo diiwaanada isaga oo uga mahadcelinaya 'awooddiisa sare' sida uu u qeexayo. Adigoo raacaya tillaabooyinkan waxaad garanaysaa taas la kulmi kara caqabad kasta taasina waxay ka dhigaysaa edbintiisa weyn. Haddii aadan raacin waxa lagu tilmaamay, uma aragto inaad karti u leedahay, sidaas darteed waxaan weli u kala saareynaa dadaal weyn oo loogu talagalay dadka waaweyn.\nSus diiwaanka gaarka ah calaamadee xogta qaar sida ku jirta Korantada, oo leh squats oo haysta ilaa 325 kg, dhintay 360 kg iyo kursiga keydka oo leh -220 kg. Tartanka Xoog waxa uu gaadhay tuurista 7,50m foosto, 190kg madbacada shaft, iyo -430kg oo mayd ah oo leh xadhig iyo suudh dhintay.\nIn imtixaanka tartanka ee jimicsiga Waxa kale oo ay xogta ku dhaaftay 215kg log press press, -286kg Atlas stone wiish, 345kg squats, iyo 420kg deadlift.\nWaxaa sidoo kale loo magacaabay ninka ugu xoogga badan adduunka jabiyay rikooro badan. Lagu magacaabay qaybtan ilaa afar jeer ee Russia, had iyo jeer waa la is dhaafiyaa mid kasta oo ka mid ah tartamada.\n3 sano ka hor wuxuu ku garaacay horumarkiisa isagoo ku qiimeeyay xogtiisa Buuga Guinness of Records, halkaas oo uu u suurtagashay in uu jiido baabuur 26 tan ah. Waxaa ka mid ah diiwaanadiisa hadda, waa in la ogaadaa in uu awooday in uu kor u qaado garbihiisana diyaarad helicopter ah oo miisaankeedu yahay 1.476 kg. Wuxuu kaloo ku guuleystay inuu dhaqaaqo diyaarad Boeing 737 oo ah 36 tan, halkaas oo uu awooday in uu ka guuro meesha ilaa 25 mitir.\nCaqabaddan ayuu sheegay in ay ku dhowdahay in uu dhaqaajiyo diyaaradda, waxa ay u muuqatay mid aan macquul ahayn, balse uu awoodiisa gudaha dib u helay oo uu dhaqaaqo. Ma jiraan caqabado badan oo uu iska caabiyo, waxaana ka mid ah waxqabadkiisa shakhsi ahaaneed, wuxuu aad ugu dheeraaday inuu caddeeyo in yoolkiisa ay sabab u tahay. jimicsi weyn iyo dulqaadasho. Waxa kale oo uu sheegay in ay ku sii adkaanayso in uu wax hindiso Layliyada cusub ee hagaajintan, maadaama awood u leh inuu jiido baabuur xamuul ah waxay u egtahay wax aad u fudud.\nDib u eegis taariikhda\nTom Stoltman wuxuu sameeyay taariikh qaab tartan ah oo horay ugu dhashay ciyaaraha fudud. Taariikh dheer oo tartamo ah, Vikings waxay mar hore hiigsanayeen inay muujiyaan xooggooda iyagoo kor u qaadaya dhagxaanta. Qarniyo ka dib Scotland waxaa lagu qabtay Ciyaaraha Buuraha halkaas oo lagu tijaabiyay in jirridda la qaado. Tani waa meesha dhacdooyinka ugu horreeya ay ku dhasheen oo ay markii dambe u guureen Basque Country.\nRagga xoogga badan ee circus waxa ay sidoo kale xoog iyo adkaysi ku muujiyeen bandhigyo fagaare ah qarniyadii XNUMX-aad iyo horraantii XNUMX-aad. Wax-qabadkiisii ayuu ku dhashay culeeyska casriga ah iyo in maanta ay naga tagtay magacyo ciyaaryahano waaweyn sida Louis Cyr iyo Angus MacAskill.\nTartamada ugu horreeya waxay ka dhasheen fikradda IMG ee California sanadkii 1977. Ciyaartoyda kala duwan, oo ay ku jiraan kuwa dhisa, kuwa culeyska qaada iyo ciyaaryahanada kubadda cagta, ayaa lagu casuumay, waxaana halkaas laga soo aruuriyay abaalmarino iyo abaalmarino tiro badan. Ilaa maantadan la joogo, tartamo kale oo kala duwan sida kuwa Elbrús Nigmatullin ayaa la sii wadaa, iyagoo isku dayaya meel ka baxsan tartanka rasmiga ah iyo diiwaan gelinta Buuga Guinness ee Diiwaanka.\nWadada buuxda ee maqaalka: Ragga Stylish » Ku habboon » Waa kuma ninka aduunka ugu xooga badan


Ogaden News Agency (ONA) – Hambalyo shirkii maamulka jaaliyadda Eastern London ee dalka South Africa (ileys) looga soo gudbiyay jaaliyadda Sweden.\nHambalyo shirkii maamulka jaaliyadda Eastern London ee dalka South Africa (ileys) looga soo gudbiyay jaaliyadda Sweden.\nPosted by ONA Admin\t/ January 20, 2012\nShir lagaga hadlayey howla halganka iyo sida sanadkan cusub howlaha horyaala ay u fulin lahayen farca ileys oo ka mid ah faracyada hoos yimaada jaaliyada balaadhan ee JOKA ayaa shirkan ku go’aansatay qorsho sanadeedka u yaala.\nGudomiyaha faraca ileys ee Easter London Maxamud sheikh oo ka jeediyey warbixin badan oo ka xaaladaha halganka uu ku sugan yahay gudaha Ogadenia iyo dibadaba.\nWaxay kaloo faraca ileys ansixiyen shirwayne ay u qabanayaan shacabka Somaliyed ee ku nool magalada Easter London iyo nawaxigeda. Shirkaas ayaa ka dhici doona magaaladan 29/1/2012 shirkaasoo ay ka soo qayba gali doonaan qaybaha kala duwan ee bulshada Soomaliyeed sida culamada diinta, cuqaasha, aqoonyanada, siyasiyinta iyo ardayda wax ka barata jamacadaha Eastern London iyo bulshada inteeda kale.\nShirka ay xubnaha isugu yimaadeen oo qaatay muda dheer falanqayn badana laga soo jeediyey iyo siduu xubin walba u hormarin lahaa kaalinta kaga aadan halganka ka socda Ogadenya, taasoo ka dhalatay in la’isku waafaqay inuu xubin waliba howlaha halganka kaga aadan sii laba jibaaro.\nDaba yaaqadii shirka ayuu gudoomiyaha faraca wuxuu u soo gudbiyay hanbalayo shaqa wanaag ah jaaliyada dalka Sweden oo ku guulaystay banaabxa cadawga wadanaha gooyey todobaadkan.\nShirka maamulaka faraca Eastern London ayaa ku soo gaba gaboobey guul iyo isafgarad\nONA/ST LONDON KOONFUR AFRICA


XOG-WARAN: Kooxda Aaran-jaan oo cuna-qabateyn kusoo rogtay Ganacsatadii Puntland ? – Idil News\nXOG-WARAN: Kooxda Aaran-jaan oo cuna-qabateyn kusoo rogtay Ganacsatadii Puntland ?\nGAROOWE (IDIL NEWS)-Kooxda Aaran-jaan oo garwadeen ka ah ama gacanta ku haysa Dawladda Puntland ee uu Madaxweynaha ka yahay Mudane Siciid Cabdulaahi Den ayaa waqti yar gudihii qaadatay qandaraasyo cusub ee oo ay isku naas-nuujinayso.\nKooxda Aaran-jaan gaar haan hogaamiyahooda Maxamuud Shido ayaa si gaar ah u qaatay Qandaraasyada kala ah:\nCunto siinta hay’adda dawladda, shirarka iyo siminaarada\n2- Tigid jarista shaqaalaha dawladda marka ay dhoofayaan gudaha wadanka iyo dibadiisa\nCunto siinta hay’adda dawladda;\nShirkii Jiheynta Xukuumadda cusub ee Puntland ee sadexda cisho dhawaan ka socday Garoowe, ayaa waxaa qaatay shirkad uu leeyahay Maxamuud Shido oo la yiraahdo HRM.\nQandaraaska ayaa qoraya in wixii cuno ah isaga laga qaato, isagoo cunaqabateeyey ganacsatadii lahaa meheradaha waawayn ee ku yaalay Garowe, kuwaas oo markii hore dawladdu midba mar ka dalban jirtay.\nMuxamauud Shido oo dadka yaqaana ay ku sheegaan Shaqsi aan jecleyn in dadka kale ay ka faa’idaan, ayaa la sheegay inuu isagu dalbaday in loo gacan galiyo Qandaraas koobnaa, si uu u ugu dhufsado Dhaqaale badan.\nArintani Garowe waxay ku noqotay arin ugub ah, waxaan walaac ka muujiyey ganacsatada Garoowe meheradaha ku leh, oo ay lasoo deristay cunaqabatayn.\nLam gararayo inuu madaxweynaha Puntland arintan la og yahay, hase yeeshee waxaa jira in madaxweynaha ay maamusho ama ay gacanta ku hayso kooxda Aaran-jaan ee uu hogaamiyo Maxamuud Shido.\nSidoo kale, Wasiiro uu ka mid yahay Wasiirka Qorshayta oo lagu qabtay Wasaaradiisa ayaa Maxamuud shido, ayaa la sheegay in Maxamuud Shido uu ka cadeeyay Fagaarayaasha inuu keensaday wasiirka.\nTigid jarista shaqaalaha dawladda;\nShirkada HRM oo uu leeyahay Maxamuud Shido ayaa qandaraas ku qaadatay Tigid jarista shaqaalaha dawladda, marka ay u Socdaalayaan gudaha wadanka iyo dibadiisa.\nMarkii hore waxaa jari jiray Ajensiyo kala duwan oo badan oo ku yaala gobolada dalka, kuwaas oo hada noqday shaqo la’aan.\nMaxamuud Shido oo degaan ahaan kasoo jeeda Gobalka Nugaal ayaa waxa lagu yaqaan inuu shaqada qoro ama soo dhawaysto caa’ilada hoose ee qoyskiisa, isagoo qori dheer isaga xiray dhalinyarada aqoonyahanada ah ee reer Puntland.\nDadka yaqaan waxay sheegaan inuusan jeclayn Maxamuud Shido dadka horumarka sameeya.\nHay’addaha dawladda kuwooda ka madax banaan ee uusan keensan waxa uu ugu goodiyaa inuu shaqada ka eryayo haddii aysan qandaraas siin.\nSi kastaba ha ahaatee, Hab-dhaqanka Siyaasadeed ee uu la yimid Madaxweyne Deni iyo Xukuumadiisa ayaa ah mid ay ka walaacsan yihiin Shacabka Puntland, kuwaas oo is-weydiinaya sida Dowladdu kusii socon doonto mar hadii Koox gaar ah ay gacanta u gashay taladii Dalku.


“Buugga Trump been baa ka buuxda”\nJanuary 5, 2018 10:14 am in Features, News. by Hargeisa.\nMadaxweyne Donald Trump ayaa sheegay in buugga laga qoray ay ku jiraan eedo dhaawacaya maamulkiisa uuna yahay “mid been ah”.\nBuugga waxaa diyaariyay Steve Bannon, oo ahaan jiray kaaliyihii istiraatiijiyadda Aqalka Cad, wuxuuna qeexayaa in “la kullankii koox Ruushka ka socotay oo wiilka Trump uu fadhiyay” uu ahaa “khiyaano”.\nBuugga wuxuu sidoo kale sharaxayaa in Trump ay amakaag iyo fajac ku noqotay in uu ku guuleystay xilka madaxweynaha.\nQareennada Trump waxay ku dadaaleen in ay hor istaagaan daabacaadda buugga oo Aqalka Cad uu aad uga careysan yahay: Waxaa loogu maagacdaray Gudaha Aqalka Cad ee Trump, waxaana qoray Michael Wolff. Buugga ayaa hadda la iibinayaa.\nKullanka la sheegay in Ruushka lala yeeshay oo uu ka qeybgalay wiilka curadka u ah Trump, waxaa baaritaan ku haya guddi gaar ah oo uu hoggaaminayo Robert Mueller, kaas oo eegaya xiriirkii ka dhexeeyay kooxdii ololaha u qaabilsanayd Trump iyo Ruushka iyo kaalintii uu ku lahaa guushiisii madaxtinimo.\nMadaxweyne Trump ayaa si adag u diiday eedahaasi iyo in ay dheceen kulamo noocaas ah.\nWuxuu sheegay Trump in Mr Bannon – oo shaqada laga tiray bishii August – uu “caqliga ka tagay” ka dib markii uu waayay xilkiisii Aqalka Cad.\nKhamiistii, Maamulka Aqalka Cad wuxuu sheegay in uu dhanka Galbeedka ee dhismaha laga mamnuucay qalabka dadka ay sitaan sida mobile-lada oo ay sheegeen in amni xumo ay sababeen.


Warbixin: Yaa adkaan kara labada garab ee is-diidan ee xildhibaannada BF? - Caasimada Online\nHome Warar Warbixin: Yaa adkaan kara labada garab ee is-diidan ee xildhibaannada BF?\nWarbixin: Yaa adkaan kara labada garab ee is-diidan ee xildhibaannada BF?\nMuqdisho (Caasimada Online) – Waxaa magaalada Muqdisho, gaar ahaan Hotel-ka SYL kulan ku qabsaday xildhibaanado tiradooda kor u dhaafeyso 135 kuwaas oo muujiyey in ay taageersan yihiin Madaxweyne Maxamed Cabdullaahi Farmaajo, kana soo horjeedaan mooshinka ka dhanka ah.\nDalka waxa uu ku jiray xasillooni darro siyaasadeed dhawrkii maalmood ee tagay kaddib markii 9-kii bishan uu gudoomiyaha baarlamaanka Maxamed Mursal Sheekh Cabdiraxmaan qabtay mooshin ay 92 xildhibaan ka soo gudbiyeen Madaxweynaha.\nHase ahaatee, wixii markaa ka dambeeyey xaaladda wey sii xumaaneysay iyada oo ay qaar ka mida xildhibaanada sheegeen in laga been abuurtay halka uu Mursal oo ka cabanaya in la cunaqabateeyey isaga guuray gurigii uu ka daganaa Villa Soomaaliya.\nHadaba haddii ay 135 xildhibaan tiro ka badan ay si cad u sheegeen in uu mooshinka buray oo ay garab taagan yihiin Madaxweynaha iyo xukumadda sida ku cad 10 qodob oo ay war-saxaafadeed ku soo saareen, maxaan ka barran karnaa?\nTirada golaha shacabka oo laga jaray inta fariisatay 275-135= 140\nSida ku cad tirada kore waxaa meesha ka maqnaa 140 xildhibaan, inkasta oo xildhibaanada taageersan madaxweynaha ay ku doodeen inay yihiin 167. Xitaa haddii ay taa sax tahay waxaa maqan 108 xildhibaan. Sidaas darteed markaad eegto 108 ama 140-ka maqan waxaa kuu soo bexeysa in qolada Mooshinka wadaa ay xooggan yihiin oo aan la dhayalsan karin.\nSidaas daraadeed waxaan ka baran karnaa in xaajadu tahay BARBAR DHAC oo ay ku badan doonto in sheekada laga heshiiyo maadama midkoodna haysan aqlabiyadda golaha hoose oo midka kale uu kaga adkaado.\nWaxaa taas xoojineysa labadii malamood ee u dambeeyey laba jeer oo uu hadlay gudoomiyaha baarlamaanka Maxamed Mursal Sheekh Cabdiraxmaan waxa uu sheegay in xal in la gaaro aysan ahayn mid meesha ka baxsan.